title: Σύσταση για Απόφαση του Συμβουλίου για την παροχή αμοιβαίας συνδρομής στην Ουγγαρία και

text:
     EL
   2008/166
EL          EL
 ---pagebreak---                  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                                Βρυξέλλες, 30.10.2008
                                                COM(2008) 716 τελικό
                                    Σύσταση για
                          ΑΠΟΦΑΣΗ ΤΟΥ ΣΥΜΒΟΥΛΙΟΥ
                 για την παροχή αµοιβαίας συνδροµής στην Ουγγαρία
                                         και
                                    Πρόταση για
                          ΑΠΟΦΑΣΗ ΤΟΥ ΣΥΜΒΟΥΛΙΟΥ
   για τη χορήγηση κοινοτικής µεσοπρόθεσµης οικονοµικής στήριξης στην Ουγγαρία
                            (υποβλήθηκε από την Επιτροπή)
EL                                                                             EL
 ---pagebreak---                                    ΑΙΤΙΟΛΟΓΙΚΗ ΕΚΘΕΣΗ
   1.       ΕΙΣΑΓΩΓΗ
   Από τα µέσα του 2006, οι ουγγρικές αρχές καταβάλλουν σηµαντικές προσπάθειες για τη
   διόρθωση των συσσωρευµένων εξωτερικών και εσωτερικών ανισορροπιών της χώρας. Παρά
   τα απτά αποτελέσµατα που επιτεύχθηκαν την τελευταία διετία, περιλαµβανοµένης της
   σηµαντικής µείωσης του ελλείµµατος γενικής κυβέρνησης και της βαθµιαίας µείωσης του
   ελλείµµατος του ισοζυγίου τρεχουσών συναλλαγών, οι ουγγρικές χρηµατοπιστωτικές αγορές
   τέθηκαν σε µεγάλη δοκιµασία από τις αρχές του Οκτωβρίου 2008. Αυτό συνδέεται µε τις
   σχετικά µεγάλες δηµοσιονοµικές αδυναµίες της χώρας οι οποίες οφείλονται στο µεγάλο
   εξωτερικό χρέος της (που πλησιάζει το 100% του ΑΕΠ) που πρόσφατα διογκώθηκε λόγω των
   δανείων σε ξένο νόµισµα που χορηγήθηκαν στον ιδιωτικό τοµέα και στον δείκτη δηµόσιου
   χρέους της χώρας που είναι ο υψηλότερος της περιοχής (περίπου 66% του ΑΕΠ). Οι αρχές
   εξήγγειλαν γρήγορα µια εκτενή δέσµη µέτρων πολιτικής µε σκοπό την αποκατάσταση της
   εµπιστοσύνης των επενδυτών και την ανακούφιση των χρηµατοπιστωτικών αγορών. Στα
   µέτρα συγκαταλέγεται η ταχύτερη µείωση του ελλείµµατος τόσο το 2008 όσο και το 2009,
   πράγµα το οποίο θα µειώσει τις χρηµατοδοτικές ανάγκες της κυβέρνησης, καθώς και
   ορισµένα στοχοθετηµένα µέτρα για την κινητοποίηση της αγοράς κρατικών οµολόγων και
   την αύξηση της ρευστότητας στην αγορά νοµισµατικών ανταλλαγών. Ωστόσο, λόγω του ότι
   το 2008 και ιδίως το 2009 µπορεί να σηµειωθεί ταχεία επιδείνωση του ισοζυγίου
   χρηµατοοικονοµικών συναλλαγών και του ισοζυγίου κεφαλαίων εξαιτίας των αναταράξεων
   στις χρηµατοπιστωτικές αγορές, η χώρα θα χρειασθεί σηµαντική οικονοµική στήριξη κατά
   την περίοδο αυτή, ενδεχοµένως της τάξεως των 20 δισεκατ. EUR έως τα τέλη του 2009.
   2.       ΜΑΚΡΟΟΙΚΟΝΟΜΙΚΗ ΑΝΑΠΤΥΞΗ ΚΑΙ ΠΡΟΟΠΤΙΚΕΣ
   Στα µέσα του 2006, τέθηκε σε εφαρµογή ένα πρόγραµµα δηµοσιονοµικής εξυγίανσης µε
   σκοπό τη διόρθωση των µεγάλων δηµοσιονοµικών και εξωτερικών ανισορροπιών που
   συσσωρεύθηκαν τα προηγούµενα έτη (το 2006, το έλλειµµα γενικής κυβέρνησης ανήλθε σε
   9,3% και εκείνο του ισοζυγίου τρεχουσών συναλλαγών σε 7,5%). Τα µέτρα περιλάµβαναν,
   µεταξύ άλλων, πάγωµα των δαπανών, περικοπές σε δηµόσιες επενδύσεις, αύξηση της
   φορολογίας και µείωση των επιδοτήσεων στις τιµές. Συνεπεία αυτών, το προϊόν του κρατικού
   τοµέα µειώθηκε σηµαντικά ιδίως στον τοµέα της ιατροφαρµακευτικής περίθαλψης, της
   παιδείας και της διοίκησης. Το 2007, ο ιδιωτικός τοµέας έδειξε κάποια αντοχή απέναντι στις
   δυσµενείς εξελίξεις λόγω της πρόσβασης σε νέες πιστώσεις. Χάρη στην έντονη αύξηση των
   εξαγωγών κατά περίπου 16%, οι επενδύσεις αυξήθηκαν κάπως, αλλά τα εταιρικά κέρδη
   µειώθηκαν εξαιτίας µιας σηµαντικής αύξησης του µισθολογικού κόστους. Η κατανάλωση
   παρουσίασε επίσης συγκρατηµένη αύξηση κατά 0,7% παρότι µειώθηκαν οι πραγµατικοί
   µισθοί λόγω της έκρηξης στις τιµές του πετρελαίου και των τροφίµων που συνοδεύθηκε από
   αυξήσεις στις ρυθµιζόµενες τιµές και αύξηση του ΦΠΑ. Συνολικά, η ετήσια αύξηση του
   ΑΕΠ επιβραδύνθηκε από 4,1% το 2006 σε 1,1% το 2007, ενώ ο πληθωρισµός διπλασιάσθηκε
   σε σχεδόν 8%, ποσοστό πολύ ανώτερο του επίσηµου στόχου για τον πληθωρισµό.
   Με τη βαθµιαία υποχώρηση της επίδρασης που είχε η δέσµη δηµοσιονοµικών µέτρων
   προβλεπόταν ότι η οικονοµία θα ανέκαµπτε από το 2008 και µετά και ότι θα έφθανε το
   επίπεδο δυνητικής ανάπτυξης (κατά τι µικρότερο του 3%) σε 2 - 3 έτη. Ωστόσο, η εντονότερη
   από το αναµενόµενο επιβράδυνση της οικονοµίας στην ΕΕ και στον υπόλοιπο κόσµο
   επιδείνωσε σηµαντικά τις προοπτικές για εξαγωγές που τα προηγούµενα έτη αποτελούσαν
   την κυριότερη κινητήριο δύναµη της ουγγρικής οικονοµίας. Οι τρέχουσες χρηµατοπιστωτικές
   δυσχέρειες και η απορρέουσα σύσφιξη των πιστωτικών όρων επέτειναν την δυσµενή
EN                                                                                EN
 ---pagebreak---    κατάσταση και χειροτέρευσαν ακόµη περισσότερο τις αναπτυξιακές προοπτικές. Η ιδιωτική
   κατανάλωση και οι επενδύσεις των νοικοκυριών είναι εκείνες που πλήττονται περισσότερο
   από τους αυστηρότερους πιστωτικούς όρους, ενώ οι εταιρικές επενδύσεις συνεχίζονται λόγω
   κάποιας αναµενόµενης στήριξης από τα διαρθρωτικά ταµεία και το ταµείο συνοχής της ΕΕ.
   Ως εκ τούτου, η ετήσια αύξηση του ΑΕΠ προβλέπεται ότι θα παραµείνει αρκετά κάτω του
   2% το 2008 και ότι θα µειωθεί κατακόρυφα το 2009 για να ανακάµψει σταδιακά το 2010.
   Λαµβάνοντας υπόψη τις µεγάλες αβεβαιότητες λόγω των συνθηκών που επικρατούν σήµερα
   στην χρηµατοπιστωτική αγορά, υπάρχει κάποιος κίνδυνος έως και συρρίκνωσης του ΑΕΠ το
   2009 ακολουθούµενης από µακρά περίοδο ανάκαµψης.
   3.      ∆ΗΜΟΣΙΑ ΟΙΚΟΝΟΜΙΚΑ
   Το 2007, το έλλειµµα γενικής κυβέρνησης µειώθηκε κατακόρυφα σε 5% του ΑΕΠ έναντι
   9,3% του ΑΕΠ το 2006. Αυτό οφειλόταν στο πρόγραµµα δηµοσιονοµικής εξυγίανσης που
   έθεσε σε εφαρµογή η επανεκλεγείσα κυβέρνηση το θέρος του 2006, περιλαµβανοµένης µιας
   σειράς φορολογικών αυξήσεων, καθώς και περικοπών στις επιδοτήσεις τιµών, παγώµατος
   των δαπανών (ιδίως των µισθών των δηµοσίων υπαλλήλων) και µιας ονοµαστικής περικοπής
   στις δηµόσιες επενδύσεις. Στα µέσα του Ιουλίου 2008, βασιζόµενη στα ανώτερα από το
   αναµενόµενο έσοδα της κεντρικής κυβέρνησης κατά το πρώτο εξάµηνο του έτους, η
   κυβέρνηση της χώρας αναθεώρησε την πρόβλεψη του ελλείµµατος σε 3,8% του ΑΕΠ (σε
   σχέση µε τον στόχο του 4% του ΑΕΠ που αναφερόταν στο πλέον πρόσφατο
   επικαιροποιηµένο πρόγραµµα σύγκλισης το οποίο είχε εγκριθεί από το Συµβούλιο).
   Για να αντιµετωπίσει τις αναταράξεις των ουγγρικών χρηµατοπιστωτικών αγορών η
   κυβέρνηση εξήγγειλε, στις 10 Οκτωβρίου, ένα πρόγραµµα δράσης µε 12 σηµεία για την
   ενίσχυση της εµπιστοσύνης στην αγορά. Το πιο σηµαντικό στοιχείο του σχεδίου ήταν η
   µείωση των στόχων ως προς το έλλειµµα του προϋπολογισµού: από 3,8% σε 3,4% του ΑΕΠ
   για το 2008, και από 3,2% σε 2,9% του ΑΕΠ για το 2009, που στη συνέχεια µειώθηκε
   περαιτέρω σε 2,6% του ΑΕΠ. Το 2008, η επίτευξη του πλέον φιλόδοξου στόχου του 3,4%
   του ΑΕΠ ως προς το έλλειµµα θα στηριζόταν στα εξής µέτρα: (i) εξοικονόµηση δαπανών σε
   ορισµένα κυβερνητικά προγράµµατα και µικρότερες αναµενόµενες δαπάνες
   συγχρηµατοδότησης λόγω της βραδύτερης από το αναµενόµενο απορρόφησης πόρων της ΕΕ
   (0,15% του ΑΕΠ), καθώς και (ii) µόνιµο πάγωµα των αχρησιµοποίητων δηµοσιονοµικών
   αποθεµάτων (0,3% του ΑΕΠ) σε περίπτωση ανάγκης. Όσον αφορά το 2009, ο στόχος της
   µείωσης του ελλείµµατος κατά 0,6% του ΑΕΠ προβλέπεται ότι θα επιτευχθεί µέσω (i) της
   αναστολής των προγραµµατιζόµενων φορολογικών αλλαγών που επίσηµα αναµενόταν ότι θα
   είχαν ως αποτέλεσµα απώλεια εσόδων ίση προς 0,55% του ΑΕΠ το 2009, µε παράλληλη
   διατήρηση των αντισταθµιστικών µέτρων από πλευράς δαπανών, (ii) επιπρόσθετων
   περικοπών δαπανών ίσων προς 0,6% του ΑΕΠ (µείωση σε κρατικά προγράµµατα και στο
   επιχειρησιακό κόστος των θεσµικών οργάνων, και µέσω της αναβολής της τιµαριθµικής
   αναπροσαρµογής ορισµένων κοινωνικών µεταβιβάσεων) οι οποίες περιλαµβάνονται στο
   αναθεωρηµένο σχέδιο προϋπολογισµού που κατατέθηκε στις 18 Οκτωβρίου, καθώς και (iii)
   επιπρόσθετων µέτρων ισοδυναµούντων µε περίπου 1% του ΑΕΠ, ήτοι µείωση 13ου µισθού
   των δηµοσίων υπαλλήλων και 13ης σύνταξης, καθώς και πάγωµα των µισθών των δηµοσίων
   υπαλλήλων.
   Μέρος του σχεδίου δράσης των 12 σηµείων που εξήγγειλε η κυβέρνηση είναι να δοθεί νέα
   πνοή στη µεταρρύθµιση της δηµοσιονοµικής διακυβέρνησης. Το αναθεωρηµένο νοµοθετικό
   έγγραφο κατατέθηκε στο κοινοβούλιο της χώρας στις 17 Οκτωβρίου. Σε αυτό
   ενσωµατώνονται ορισµένα σηµαντικά στοιχεία των εναλλακτικών προτάσεων που υπέβαλαν
   τα κόµµατα της αντιπολίτευσης (π.χ. πολυετή ανώτατα όρια δαπανών για τον υποτοµέα της
   κεντρικής κυβέρνησης και σύσταση δηµοσιονοµικού συµβουλίου εκ παραλλήλου µε την
EN                                                                                EN
 ---pagebreak---    νοµοθετική υπηρεσία προϋπολογισµού). Το αναθεωρηµένο σχέδιο προβλέπει ότι ο ετήσιος
   προϋπολογισµός θα ενταχθεί σε ένα τριετές πλαίσιο το οποίο θα περιλαµβάνει µεσοπρόθεσµα
   ποσοτικά κριτήρια. Η νέα νοµοθετική πρόταση προβλέπεται ότι θα ψηφιστεί µε απλή
   πλειοψηφία.
   4.       ΧΡΗΜΑΤΟΠΙΣΤΩΤΙΚΕΣ ΑΓΟΡΕΣ
   Μολονότι η κατάσταση των χρηµατοπιστωτικών αγορών της Ουγγαρίας είχε εξελιχθεί γενικά
   όπως στις άλλες χώρες της περιοχής (ωστόσο, µε ορισµένα επεισόδια αυξηµένης αστάθειας1),
   οι αγορές δέχθηκαν µεγάλη πίεση στις αρχές Οκτωβρίου µε πάγωµα της πρωτογενούς αγοράς
   κρατικών οµολόγων, πολύ απότοµη πτώση της χρηµατιστηριακής αγοράς και κάθετη
   υποτίµηση της συναλλαγµατικής ισοτιµίας του εθνικού νοµίσµατος, που είχαν ως
   αποτέλεσµα σηµαντική αύξηση της διαφοράς απόδοσης των κρατικών οµολόγων και των
   συµφωνιών ανταλλαγής κινδύνου αθέτησης (credit default swaps - CDS). Αυτό φαίνεται ότι
   συνδέεται µε έλλειψη ρευστότητας του χρηµατοπιστωτικού συστήµατος, ιδίως σε ξένο
   συνάλλαγµα, που καθίσταται δαπανηρότερη λόγω της εντύπωσης ότι έχει αυξηθεί ο κίνδυνος
   αντισυµβαλλοµένου και της µεγαλύτερης απροθυµίας ανάληψης κινδύνων έναντι των χωρών
   της κεντρικής και ανατολικής Ευρώπης.
   Μετά την αναταραχή της αγοράς στις αρχές Οκτωβρίου οι αρχές εξήγγειλαν διάφορα µέτρα
   µε στόχο την άµεση µείωση των χρηµατοπιστωτικών πιέσεων. Εκτός από τη σύσφιξη των
   δηµοσιονοµικών σχεδίων που ελαττώνει τις καθαρές χρηµατοδοτικές ανάγκες, τα
   εξαγγελθέντα µέτρα περιλάµβαναν τα εξής: (1) χαλάρωση των επενδυτικών κανόνων για τα
   συνταξιοδοτικά ταµεία, (2) σύσταση νέας διευκόλυνσης συµφωνιών ανταλλαγής νοµισµάτων
   από την Εθνική Τράπεζα της Ουγγαρίας (ΜΝΒ) στις 13 Οκτωβρίου, µε σκοπό την
   αντιστοίχιση αγοραστών και πωλητών συµφωνιών ανταλλαγής νοµισµάτων για την
   αντιστάθµιση του κινδύνου αντισυµβαλλοµένου, (3) µια νέα διευκόλυνση stand-by για
   τράπεζες από τις 16 Οκτωβρίου µε την οποία η ΜΝΒ µπορεί να παρέχει στις τράπεζες
   εικοσιτετράωρης διάρκειας συµφωνίες ανταλλαγής ευρώ – φιορινιού. Η νέα αυτή
   διευκόλυνση συνοδεύεται µε συµφωνία συναλλαγών επαναγοράς που συνάφθηκε µε την
   ΕΚΤ, στο πλαίσιο της οποίας η ΕΚΤ θα παρέχει στην ΜΝΒ τη δυνατότητα δανεισµού έως 5
   δισεκατ. EUR. (4) Στις 16 Οκτωβρίου, η ΜΝΒ εξήγγειλε επίσης µέτρα στήριξης της εγχώριας
   αγοράς οµολόγων σε συµφωνία µε βασικούς διαπραγµατευτές. (5) Στις 22 Οκτωβρίου, η
   ΜΝΒ αύξησε το επιτόκιό της κατά 300 µονάδες βάσης προκειµένου να σταµατήσει την
   πτώση του εθνικού νοµίσµατος (από τις αρχές Οκτωβρίου και έως την ηµεροµηνία εκείνη το
   ουγγρικό φιορίνι είχε υποχωρήσει κατά 14% έναντι του ευρώ).
   Επιπλέον, το κοινοβούλιο της Ουγγαρίας ενέκρινε στις 13 Οκτωβρίου αύξηση του ορίου
   ασφάλισης των καταθέσεων από 6 εκατ. HUF σε 13 εκατ. HUF. Περίπου το 90% των
   επιλέξιµων καταθέσεων υπολογίζεται ότι καλύπτονται από το νέο αυτό όριο. Η νοµοθετική
   αυτή ενέργεια συνοδεύθηκε από πολιτική δέσµευση σχετικά µε την εγγύηση όλων των
   καταθέσεων σε περίπτωση ανάγκης. Πέραν αυτού, οι ουγγρικές αρχές ενέτειναν τη
   συνεργασία τους µε την συσταθείσα το 2004 επιτροπή χρηµατοπιστωτικής σταθερότητας της
   χώρας και κλιµάκωσαν τις διασυνοριακές επαφές µεταξύ εποπτικών φορέων.
   1
          Για παράδειγµα, η αγορά κρατικών οµολόγων υπέστη προσωρινά πιέσεις την άνοιξη του 2008 κυρίως
          εξαιτίας µιας µεταβολής στα χαρτοφυλάκια των εγχώριων συνταξιοδοτικών ταµείων.
EN                                                                                EN
 ---pagebreak---    5.       ΙΣΟΖΥΓΙΟ ΠΛΗΡΩΜΩΝ ΚΑΙ ΑΝΑΓΚΕΣ ΕΞΩΤΕΡΙΚΗΣ ΧΡΗΜΑΤΟ∆ΟΤΗΣΗΣ
   Η αύξηση των καθαρών εξαγωγών, δεχόµενη ώθηση από την έντονη παγκόσµια ανάπτυξη,
   απετέλεσε την κυριότερη κινητήρια δύναµη για την αύξηση του ΑΕΠ τα τελευταία χρόνια,
   και συνέβαλε σηµαντικά στη βαθµιαία υποχώρηση του δείκτη ελλείµµατος του ισοζυγίου
   τρεχουσών συναλλαγών προς το ΑΕΠ, από 7,5% το 2006 σε 6,4% το 2007. Ο άλλος κύριος
   παράγοντας το 2007 ήταν τελικά η σηµαντική µείωση των χρηµατοδοτικών αναγκών της
   κυβέρνησης. Στο ισοζύγιο κεφαλαίων καταγράφηκε αυξανόµενο πλεόνασµα το οποίο έφθασε
   το 1,1% του ΑΕΠ το 2007, εν µέρει χάρη στην αυξανόµενη απορρόφηση κεφαλαίων της ΕΕ.
   Αποτέλεσµα ήταν να σταθεροποιηθούν οι συνολικές καθαρές εξωτερικές υποχρεώσεις, αλλά
   σε υψηλό επίπεδο (97% του ΑΕΠ). Ταυτόχρονα, τα µέσα χρεωστικού τύπου κατέλαβαν
   µεγαλύτερο µερίδιο στο εξωτερικό έλλειµµα. Αυτό αντανακλά, µεταξύ άλλων, σταθερά
   υψηλές εκροές ΑΞΕ και κεφαλαίων επενδύσεων χαρτοφυλακίου από µόνιµους κατοίκους,
   πράγµα το οποίο µε την πάροδο του χρόνου θα πρέπει να συµβάλει θετικά στο εισοδηµατικό
   ισοζύγιο του λογαριασµού τρεχουσών συναλλαγών. Μολονότι κατά το πρώτο εξάµηνο του
   2008 αυξήθηκε κάπως το µερίδιο της µη χρεωστικού τύπου χρηµατοδότησης (σε περίπου ένα
   τρίτο του συνόλου), το µερίδιο του βραχυπρόθεσµου χρέους (ληκτότητας κάτω του 1 έτους)
   στο συνολικό χρέος αυξήθηκε σε περίπου 23 % του ΑΕΠ κυρίως εξαιτίας της αύξησης των
   εξωτερικών υποχρεώσεων του χρηµατοπιστωτικού τοµέα, ο οποίος αντιπροσωπεύει πλέον το
   35% του ΑΕΠ της χώρας (ενώ το µερίδιο του κρατικού εξωτερικού χρέους είναι 30%).
   Το ισοζύγιο τρεχουσών συναλλαγών αναµένεται ότι θα συνεχίσει να επιδεινώνεται κατά το
   τρέχον και ιδίως το επόµενο έτος λόγω της πρόσφατης υποτίµησης του νοµίσµατος της χώρας
   και µιας κατακόρυφης µείωσης της αύξησης των εισαγωγών το 2009. Το ισοζύγιο κεφαλαίων
   αναµένεται επίσης να παρουσιάσει βελτίωση λόγω της µεγαλύτερης απορρόφησης ήδη
   διατεθέντων κεφαλαίων της ΕΕ. Από την άλλη πλευρά, µε βάση τις πρόσφατες εξελίξεις,
   ιδίως από τις αρχές Οκτωβρίου, µπορεί να αναµένεται επιτάχυνση των καθαρών εκροών
   κεφαλαίων      επενδύσεων     χαρτοφυλακίου    (περιλαµβανοµένων     χρηµατοπιστωτικών
   παραγώγων), ιδίως λόγω της απότοµης συρρίκνωσης του εξωτερικού δανεισµού από την
   κυβέρνηση και τις τράπεζες, συµβάλλοντας στη σηµαντική επιδείνωση της κατάστασης του
   ισοζυγίου κεφαλαίων και ισοζυγίου χρηµατοοικονοµικών συναλλαγών το 2008 και ιδίως το
   2009. Στο πλαίσιο αυτό, προκειµένου να στηριχθεί το ισοζύγιο πληρωµών και να
   διαµορφωθούν τα αποθέµατα ξένου συναλλάγµατος σε συνετά επίπεδα, το ∆ΝΤ και η
   Επιτροπή θεωρούν ότι η Ουγγαρία θα χρειασθεί, βραχυπρόθεσµα και µεσοπρόθεσµα,
   σηµαντική οικονοµική στήριξη, της τάξεως των 20 δισεκατ. EUR, έως τα τέλη του 2009.
   Με βάση τα ανωτέρω, η Επιτροπή είναι της γνώµης ότι το ισοζύγιο πληρωµών της Ουγγαρίας
   αντιµετωπίζει σοβαρή απειλή και, ως εκ τούτου, συνιστά στο Συµβούλιο την έκδοση
   απόφασης για την παροχή αµοιβαίας συνδροµής.
   6.       Η  ΥΠΟΣΤΗΡΙΞΗ ΤΗΣ ΕΕ ΣΤΟ ΠΛΑΙΣΙΟ ΤΟΥ ΜΗΧΑΝΙΣΜΟΥ ΓΙΑ ΤΗ ΣΤΗΡΙΞΗ ΤΟΥ
            ΙΣΟΖΥΓΙΟΥ ΠΛΗΡΩΜΩΝ ΑΠΟΤΕΛΕΙ ΜΕΡΟΣ ΤΗΣ ∆ΙΕΘΝΟΥΣ ΠΡΟΣΠΑΘΕΙΑΣ
   Υπό τις τρέχουσες συνθήκες φαίνεται ότι είναι σκόπιµη η χορήγηση µεσοπρόθεσµης
   οικονοµικής στήριξης προς την Ουγγαρία στο πλαίσιο του µηχανισµού για τη στήριξη του
   ισοζυγίου πληρωµών των κρατών µελών (βάσει του κανονισµού 332/2002). Θα χορηγηθεί σε
   µια περίοδο κατά την οποία η Ουγγαρία απειλείται σοβαρά µε δυσχέρειες στο ισοζύγιο
   τρεχουσών πληρωµών της λόγω των µεγάλων πιέσεων στις χρηµατοπιστωτικές αγορές, παρά
   το γεγονός ότι οι επιδόσεις της έχουν βελτιωθεί σηµαντικά από τα µέσα του 2006. Η
   υποστήριξη της ΕΕ θα είναι µέρος µιας ευρύτερης χρηµατοδοτικής δέσµης για την Ουγγαρία
   η οποία περιλαµβάνει δάνειο ύψους 10,5 δισεκατ. ΕΤ∆ (περίπου 12,5 δισεκατ. EUR) από το
   ∆ΝΤ βάσει συµφωνίας stand-by που προβλέπεται ότι θα εγκριθεί στις 6 Νοεµβρίου 2008, και
EN                                                                                EN
 ---pagebreak---    δάνειο ύψους 1 δισεκατ. EUR από την Παγκόσµια Τράπεζα. Είναι σηµαντικό οι µεγάλοι
   χρηµατοπιστωτικοί οργανισµοί που λειτουργούν στην Ουγγαρία να συνεχίσουν να παρέχουν
   επαρκή χρηµατοδότηση στην οικονοµία της χώρας. Η οικονοµική συνδροµή από την ΕΕ
   παρέχεται για τη στήριξη της δέσµευσης των ουγγρικών αρχών να εφαρµόσουν ένα εκτενές
   πρόγραµµα οικονοµικής πολιτικής µε σκοπό την αποκατάσταση της εµπιστοσύνης των
   επενδυτών και την ανακούφιση των χρηµατοπιστωτικών αγορών της Ουγγαρίας από τις
   πιέσεις που υπέστησαν τις τελευταίες εβδοµάδες. Το πρόγραµµα αυτό θα συµπεριληφθεί στο
   επικαιροποιηµένο πρόγραµµα σύγκλισης της χώρας. Ειδικότερα, η επιτάχυνση της
   χρηµατοπιστωτικής εξυγίανσης, η οποία µειώνει τις χρηµατοδοτικές ανάγκες, και η
   προγραµµατιζόµενη πρόοδος όσον αφορά την µεταρρύθµιση της δηµοσιονοµικής
   διακυβέρνησης ανταποκρίνονται σε παλαιότερες συστάσεις του Συµβουλίου στο πλαίσιο των
   γνωµών που διατυπώθηκαν για το πρόγραµµα σύγκλισης, του Νοεµβρίου 2007, και την
   έκθεση εφαρµογής του εθνικού προγράµµατος µεταρρυθµίσεων, του Οκτωβρίου 2007. Η
   συνδροµή της ΕΕ και η ανάµιξη της Επιτροπής θα βοηθήσουν να εξασφαλιστεί ότι οι
   τρέχουσες πολιτικές που τυγχάνουν στήριξης από τη συνολική χρηµατοδοτική δέσµη
   ανταποκρίνονται πλήρως στις συστάσεις πολιτικής της ΕΕ.
   Οι προϋποθέσεις οικονοµικής πολιτικής θα περιλαµβάνουν τη µεταρρύθµιση της
   δηµοσιονοµικής διακυβέρνησης και θα στηρίζουν τους πιο φιλόδοξους στόχους που
   καθορίζονται όσον αφορά τη µείωση του ελλείµµατος ώστε να εξασφαλιστεί η
   προγραµµατιζόµενη διόρθωση του υπερβολικού ελλείµµατος (το αργότερο έως το 2009),
   όπως ανέφερε το Συµβούλιο στη σύσταση που απηύθυνε στην Ουγγαρία στο πλαίσιο της
   διαδικασίας υπερβολικού ελλείµµατος, στις 10 Οκτωβρίου 2006. Θα περιλαµβάνουν επίσης
   µέτρα διαρθρωτικής µεταρρύθµισης που λαµβάνουν στήριξη στο πλαίσιο της στρατηγικής
   της Λισαβόνας, όπως η ενίσχυση των κινήτρων προς εργασία µε σκοπό την αύξηση των
   ποσοστών απασχόλησης και η συµβολή στην µακροπρόθεσµη διατηρησιµότητα των
   δηµόσιων οικονοµικών. Η νοµισµατική πολιτική πρέπει να παραµείνει προσανατολισµένη
   στη σταθερότητα των τιµών και την επίτευξη του στόχου της ΜΝΒ όσον αφορά τον
   πληθωρισµό (επί του παρόντος 3%). Επιπλέον, θα πρέπει να περιλαµβάνει την ταχεία και
   αποφασιστική εφαρµογή των αποφάσεων για τη βελτίωση της λειτουργίας του
   χρηµατοπιστωτικού τοµέα. Τέλος, η παρακολούθηση της τήρησης των προϋποθέσεων θα
   πρέπει επίσης να λαµβάνει υπόψη την επίτευξη προόδου στο θέµα της εφαρµογής των
   κριτηρίων επιδόσεων που θέτει το πρόγραµµα του ∆ΝΤ. Αυτά περιλαµβάνουν (i) τριµηνιαία
   ανώτατα όρια για τις σωρευτικές πρωτογενείς δαπάνες σε µετρητά της κεντρικής
   κυβέρνησης, των ταµείων κοινωνικής ασφάλισης και των εκτός προϋπολογισµού ταµείων·
   (ii) αποφυγή της συσσώρευσης καθυστερηµένων εξωτερικών πληρωµών από τον δηµόσιο
   τοµέα· (iii) κατώτατο όριο για τις ροές καθαρών συναλλαγµατικών αποθεµάτων· και (iv)
   «ζώνη διαβούλευσης» για την 12µηνη µεταβολή του εθνικού ∆ΤΚ. Ειδικότερα, η καλύτερη
   παρακολούθηση των δηµοσιονοµικών εξελίξεων του έτους θα ήταν ένα χρήσιµο επιπρόσθετο
   µέσο διασφάλισης της τήρησης του προϋπολογισµού ώστε να επιτευχθεί ο επίσηµος στόχος
   για το έλλειµµα.
   Προκειµένου να εξασφαλισθεί η µέγιστη δυνατή ευελιξία όπως έχει σήµερα η αγορά,
   προτείνεται να επιτραπεί η χρήση συµφωνιών ανταλλαγής επιτοκίου για την δανειοληπτική
   πράξη µε την οποία χρηµατοδοτείται το δάνειο. Οι αντισυµβαλλόµενοι σε µια δυνητική
   συµφωνία ανταλλαγής θα πρέπει να είναι ύψιστης πιστωτικής ποιότητας για λόγους
   προστασίας του προϋπολογισµού της ΕΕ.
   Στο πλαίσιο αυτό, µετά από διαβούλευση µε την Οικονοµική και ∆ηµοσιονοµική Επιτροπή, η
   Επιτροπή συνιστά στο Συµβούλιο την παροχή της αµοιβαίας συνδροµής, την οποία προβλέπει
   το άρθρο 119 της συνθήκης.
EN                                                                                EN
 ---pagebreak---    Η Επιτροπή, µετά από διαβούλευση µε την Οικονοµική και ∆ηµοσιονοµική Επιτροπή,
   προτείνει επιπλέον, αφού εκδοθεί η προαναφερθείσα απόφαση του Συµβουλίου για την
   παροχή αµοιβαίας συνδροµής στην Ουγγαρία κατόπιν συστάσεως της Επιτροπής, να εκδοθεί
   απόφαση του Συµβουλίου, βάσει του µηχανισµού της ΕΕ για τα κράτη µέλη (σύµφωνα µε τα
   όσα προβλέπει ο κανονισµός (ΕΚ) αριθ. 332/2002 του Συµβουλίου της 18ης Φεβρουαρίου
   2002), σχετικά µε τη χορήγηση µεσοπρόθεσµης οικονοµικής στήριξης στην Ουγγαρία, ύψους
   6,5 δισεκατ. EUR το πολύ, προκειµένου να στηρίξει τη διατηρησιµότητα του ισοζυγίου
   πληρωµών της. Η στήριξη αυτή θα παρασχεθεί σε συνδυασµό µε συµφωνία µε το ∆ΝΤ. Θα
   καταβληθεί σε 5 το πολύ δόσεις και θα εξαρτηθεί από όρους οικονοµικής πολιτικής. Η
   προτεινόµενη απόφαση θα λήξει δύο έτη µετά την έναρξη της ισχύος της.
EN                                                                                EN
 ---pagebreak---                                           Σύσταση για
                              ΑΠΟΦΑΣΗ ΤΟΥ ΣΥΜΒΟΥΛΙΟΥ
                     για την παροχή αµοιβαίας συνδροµής στην Ουγγαρία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 119,
   τη σύσταση της Επιτροπής η οποία καταρτίσθηκε κατόπιν διαβούλευσης µε την Οικονοµική
   και ∆ηµοσιονοµική Επιτροπή,
   Εκτιµώντας τα ακόλουθα:
   (1)    Από τα µέσα του 2006, οι ουγγρικές αρχές καταβάλλουν σηµαντικές προσπάθειες για
          τη διόρθωση των συσσωρευµένων εξωτερικών και εσωτερικών ανισορροπιών της
          χώρας. Παρά τα απτά αποτελέσµατα που επιτεύχθηκαν την τελευταία διετία,
          περιλαµβανοµένης της σηµαντικής µείωσης του ελλείµµατος γενικής κυβέρνησης και
          της βαθµιαίας µείωσης του ελλείµµατος του ισοζυγίου τρεχουσών συναλλαγών, οι
          ουγγρικές χρηµατοπιστωτικές αγορές έχουν τεθεί σε µεγάλη δοκιµασία από τις αρχές
          του Οκτωβρίου 2008.
   (2)    Οι αρχές της Ουγγαρίας ενέκριναν τον Οκτώβριο του 2008 εκτενές πρόγραµµα
          οικονοµικής πολιτικής µε σκοπό την αποκατάσταση της εµπιστοσύνης των επενδυτών
          και την ανακούφιση των χρηµατοπιστωτικών αγορών της Ουγγαρίας από τις πιέσεις
          που υπέστησαν τις τελευταίες εβδοµάδες. Περιλαµβάνει µέτρα εξασφάλισης επαρκούς
          ρευστότητας και χρηµατοδότησης για το τραπεζικό σύστηµα, δράσεις για την επαρκή
          κεφαλαιοποίηση των τραπεζών και σχέδια που εξασφαλίζουν δηµοσιονοµική
          διατηρησιµότητα και περιορίζουν τις χρηµατοδοτικές ανάγκες. Συγκεκριµένα, η
          κυβέρνηση της χώρας αναθεώρησε τον στόχο ως προς το έλλειµµα σε 3,4% του ΑΕΠ
          έναντι του προβλεπόµενου 4% του ΑΕΠ, για το 2008, και σε 2,6% του ΑΕΠ από 3,2%
          του ΑΕΠ, για το 2009. Το οικονοµικό αυτό πρόγραµµα και ιδιαίτερα οι
          δηµοσιονοµικοί στόχοι θα αντανακλώνται στον προϋπολογισµό της κυβέρνησης,
          καθώς και στο πρόγραµµα σύγκλισης, που περιλαµβάνουν και άλλα µέτρα πολιτικής
          και διαρθρωτικές µεταρρυθµίσεις.
   (3)    Το Συµβούλιο επανεξετάζει τακτικά τις οικονοµικές πολιτικές που εφαρµόζει η
          Ουγγαρία, ιδίως στο πλαίσιο της ετήσιας επανεξέτασης του επικαιροποιηµένου
          προγράµµατος σύγκλισης της Ουγγαρίας και της εφαρµογής του εθνικού
          προγράµµατος µεταρρυθµίσεων, στο πλαίσιο της τακτικής επισκόπησης της προόδου
          της Ουγγαρίας σε σχέση µε τη σύσταση του Συµβουλίου που εκδόθηκε βάσει της
          διαδικασίας υπερβολικού ελλείµµατος, καθώς και στο πλαίσιο της έκθεσης σύγκλισης.
   (4)    Παρά την αναµενόµενη βελτίωση στο ισοζύγιο τρεχουσών συναλλαγών, η Ουγγαρία
          αντιµετωπίζει σοβαρές χρηµατοδοτικές ανάγκες το 2008 και το 2009 (υπολογιζόµενες
          σε περίπου 20 δισεκατ. EUR) δεδοµένου ότι από τις πρόσφατες εξελίξεις των
          χρηµατοπιστωτικών αγορών προκύπτει ότι η κατάσταση του ισοζυγίου κεφαλαίου και
EN                                                                                EN
 ---pagebreak---          του ισοζυγίου χρηµατοοικονοµικών συναλλαγών ενδέχεται να επιδεινωθεί σε µεγάλο
         βαθµό, µε επιτάχυνση των καθαρών εκροών κεφαλαίων επενδύσεων χαρτοφυλακίου.
   (5)   Οι ουγγρικές αρχές ζήτησαν σηµαντική οικονοµική στήριξη από την ΕΕ και άλλους
         διεθνείς χρηµατοδοτικούς οργανισµούς και χώρες προκειµένου να στηριχθεί η
         διατηρησιµότητα του ισοζυγίου πληρωµών της χώρας και να διαµορφωθούν τα
         αποθέµατα ξένου συναλλάγµατος σε συνετά επίπεδα.
   (6)   Το ισοζύγιο πληρωµών της Ουγγαρίας αντιµετωπίζει σοβαρή απειλή, πράγµα το οποίο
         δικαιολογεί την παροχή αµοιβαίας συνδροµής από την Κοινότητα.
   ΕΞΕ∆ΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                          Άρθρο 1
   Η Κοινότητα παρέχει αµοιβαία συνδροµή στην Ουγγαρία.
   Η παρούσα απόφαση απευθύνεται στα κράτη µέλη.
   Βρυξέλλες, […]
                                           Για το Συµβούλιο
                                           Ο Πρόεδρος
EN                                                                                EN
 ---pagebreak---                                             Πρόταση
                                ΑΠΟΦΑΣΗΣ ΤΟΥ ΣΥΜΒΟΥΛΙΟΥ
       για τη χορήγηση κοινοτικής µεσοπρόθεσµης οικονοµικής στήριξης στην Ουγγαρία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισµό (ΕΚ) αριθ. 332/20022 του Συµβουλίου, της 18ης Φεβρουαρίου 2002, για τη
   θέσπιση ενός µηχανισµού µεσοπρόθεσµης οικονοµικής στήριξης του ισοζυγίου πληρωµών
   των κρατών µελών και ιδίως το άρθρο 3 παράγραφος 2,
   τη σύσταση της Επιτροπής, η οποία καταρτίσθηκε κατόπιν διαβούλευσης µε την Οικονοµική
   και ∆ηµοσιονοµική Επιτροπή,
   Εκτιµώντας τα ακόλουθα:
   (1)     Με την απόφαση […] του Συµβουλίου αποφασίσθηκε η παροχή αµοιβαίας συνδροµής
           στην Ουγγαρία.
   (2)     Παρά την αναµενόµενη βελτίωση στο ισοζύγιο τρεχουσών συναλλαγών, οι εξωτερικές
           χρηµατοδοτικές ανάγκες της Ουγγαρίας το 2008 και το 2009 υπολογίζονται σε 20
           δισεκατ. EUR δεδοµένου ότι εξαιτίας των πρόσφατων εξελίξεων στις
           χρηµατοπιστωτικές αγορές η κατάσταση του ισοζυγίου κεφαλαίου και του ισοζυγίου
           χρηµατοοικονοµικών συναλλαγών µπορεί να επιδεινωθεί σε µεγάλο βαθµό, µε
           επιτάχυνση των καθαρών εκροών κεφαλαίων επενδύσεων χαρτοφυλακίου.
   (3)     Κρίνεται σκόπιµη η χορήγηση κοινοτικής στήριξης στην Ουγγαρία ύψους 6,5 δισεκατ.
           EUR το πολύ βάσει του µηχανισµού µεσοπρόθεσµης οικονοµικής στήριξης του
           ισοζυγίου πληρωµών των κρατών µελών που θεσπίσθηκε το 2002 µε τον κανονισµό
           (ΕΚ) αριθ. 332/2002. Η στήριξη αυτή πρέπει να παρασχεθεί σε συνδυασµό µε δάνειο
           του ∆ιεθνούς Νοµισµατικού Ταµείου ύψους 10,5 δισεκατ. ΕΤ∆ (περίπου 12,5
           δισεκατ. EUR) βάσει συµφωνίας stand-by που προβλέπεται ότι θα εγκριθεί στις 6
           Νοεµβρίου 2008. Η Παγκόσµια Τράπεζα συµφώνησε να χορηγήσει επίσης δάνειο
           στην Ουγγαρία, ύψους 1 δισεκατ. EUR.
   (4)     Τη διαχείριση της οικονοµικής στήριξης πρέπει να αναλάβει η Επιτροπή η οποία θα
           συµφωνήσει µε τις αρχές της Ουγγαρίας, µετά από διαβούλευση µε την Ο∆Ε, τους
           συγκεκριµένους όρους οικονοµικής πολιτικής που θα συνοδεύουν την οικονοµική
           στήριξη. Οι όροι αυτοί πρέπει να περιληφθούν σε ένα µνηµόνιο συµφωνίας. Οι
           λεπτοµερείς χρηµατοδοτικοί όροι πρέπει να καθορισθούν από την Επιτροπή στη
           συµφωνία δανείου.
   (5)     Η συνδροµή αυτή πρέπει να χορηγηθεί µε σκοπό να στηρίξει τη διατηρησιµότητα του
           ισοζυγίου πληρωµών της Ουγγαρίας και, µε τον τρόπο αυτόν, να συµβάλει στην
   2
           ΕΕ L53/1 [23 Φεβρουαρίου 2002]
EL                                            10                                            EL
 ---pagebreak---        επιτυχή εφαρµογή του προγράµµατος οικονοµικής πολιτικής της κυβέρνησης υπό τις
       τρέχουσες οικονοµικές και χρηµατοπιστωτικές συνθήκες.
   ΑΠΟΦΑΣΙΖΕΙ:
                                         Άρθρο 1
   1.   Η Κοινότητα θέτει στη διάθεση της Ουγγαρίας µεσοπρόθεσµο δάνειο ύψους 6,5
        δισεκατ. το πολύ, µε µέγιστη µέση ληκτότητα 5 ετών.
   2.   Η οικονοµική στήριξη από την Κοινότητα παραµένει στη διάθεση της Ουγγαρίας επί
        δύο έτη, αρχής γενοµένης από την πρώτη ηµέρα µετά την έναρξη ισχύος της
        παρούσας απόφασης. Εφόσον το απαιτήσουν οι περιστάσεις, η Επιτροπή δύναται να
        αποφασίσει, µετά από διαβούλευση µε την Οικονοµική και ∆ηµοσιονοµική
        Επιτροπή, να παρατείνει την περίοδο αυτή κατά δύο έτη το πολύ.
                                         Άρθρο 2
   1.   Τη διαχείριση της οικονοµικής στήριξης θα αναλάβει η Επιτροπή µε τρόπο συνεπή
        προς τις δεσµεύσεις που έχει αναλάβει η Ουγγαρία και προς τις συστάσεις του
        Συµβουλίου, ιδίως όσον αφορά την εφαρµογή του εθνικού προγράµµατος
        µεταρρυθµίσεων, καθώς και του προγράµµατος σύγκλισης και της διαδικασίας
        υπερβολικού ελλείµµατος.
   2.   Η Επιτροπή συµφωνεί µε τις αρχές της Ουγγαρίας, µετά από διαβούλευση µε την
        Ο∆Ε, τους συγκεκριµένους όρους οικονοµικής πολιτικής που συνοδεύουν την
        οικονοµική στήριξη όπως ορίζεται στο άρθρο 3 παράγραφος 4. Οι όροι αυτοί
        περιλαµβάνονται σε µνηµόνιο συµφωνίας λαµβάνοντας υπόψη τις δεσµεύσεις και τις
        συστάσεις που αναφέρονται στην παράγραφο 1. Οι λεπτοµερείς χρηµατοδοτικοί όροι
        καθορίζονται από την Επιτροπή στη συµφωνία δανείου.
   3.   Η Επιτροπή επαληθεύει ανά τακτά χρονικά διαστήµατα και σε συνεργασία µε την
        Ο∆Ε ότι πληρούνται οι όροι οικονοµικής πολιτικής που συνοδεύουν τη συνδροµή. Η
        Ο∆Ε τηρείται ενήµερη από την Επιτροπή σχετικά µε την πιθανή αναχρηµατοδότηση
        των δανειοληπτικών πράξεων ή την αναδιάρθρωση των χρηµατοδοτικών όρων.
                                         Άρθρο 3
   1.   Η Επιτροπή θέτει την κοινοτική οικονοµική στήριξη στη διάθεση της Ουγγαρίας σε
        πέντε το πολύ δόσεις, το µέγεθος των οποίων καθορίζεται στο µνηµόνιο συµφωνίας.
   2.   Η πρώτη δόση θα αποδεσµευθεί µε την έναρξη ισχύος της συµφωνίας δανείου και
        του µνηµονίου συµφωνίας.
   3.   Η συνετή χρήση συµφωνιών ανταλλαγής επιτοκίου επιτρέπεται µε ύψιστης
        πιστωτικής ποιότητας αντισυµβαλλοµένους προκειµένου να χρηµατοδοτηθεί το
        δάνειο.
   4.   Η Επιτροπή αποφασίζει όσον αφορά την αποδέσµευση περαιτέρω δόσεων αφού
        λάβει τη γνώµη της Ο∆Ε. Η εκταµίευση κάθε περαιτέρω δόσης πραγµατοποιείται
        βάσει της ικανοποιητικής εκτέλεσης του νέου οικονοµικού προγράµµατος των
        ουγγρικών αρχών που περιλαµβάνεται στο πρόγραµµα σύγκλισης της Ουγγαρίας
        και, συγκεκριµένα, των ειδικών όρων οικονοµικής πολιτικής που καθορίζονται στο
        µνηµόνιο συµφωνίας. Στους όρους αυτούς περιλαµβάνεται, µεταξύ άλλων, η
        επίτευξη προόδου όσον αφορά τη δηµοσιονοµική εξυγίανση την οποία
EL                                          11                                          EL
 ---pagebreak---           προγραµµατίζει η κυβέρνηση της χώρας βάσει της σύστασης που της απηύθυνε το
          Συµβούλιο στο πλαίσιο της διαδικασίας υπερβολικού ελλείµµατος στις 10
          Οκτωβρίου 2006, καθώς και της γνώµης του Συµβουλίου σχετικά µε το
          επικαιροποιηµένο πρόγραµµα σύγκλισης, του Νοεµβρίου 2007· ειδικά µέτρα
          ελέγχου των δαπανών στα οποία βασίζεται η διαδικασία της εξυγίανσης, καθώς και
          η επίτευξη προόδου όσον αφορά τη µεταρρύθµιση της δηµοσιονοµικής
          διακυβέρνησης και της δηµοσιονοµικής εποπτείας· µέτρα διαρθρωτικής
          µεταρρύθµισης υποστηριζόµενα στο πλαίσιο της στρατηγικής της Λισαβόνας, όπως
          η ενίσχυση των κινήτρων προς εργασία µε σκοπό την στήριξη της απασχόλησης και
          τη συµβολή στην µακροπρόθεσµη διατηρησιµότητα των δηµόσιων οικονοµικών.
   Η παρούσα απόφαση απευθύνεται στη ∆ηµοκρατία της Ουγγαρίας.
   Βρυξέλλες, […]
                                          Για το Συµβούλιο
                                          Ο Πρόεδρος
EL                                         12                                            EL
 ---pagebreak---                        ∆ΕΛΤΙΟ ∆ΗΜΟΣΙΟΝΟΜΙΚΩΝ ΕΠΙΠΤΩΣΕΩΝ
                            (βλ. άρθρο 16 των εσωτερικών κανόνων).
    ΤΟΜΕΑΣ ΠΟΛΙΤΙΚΗΣ: ΤΙΤΛΟΣ 01 – ΟΙΚΟΝΟΜΙΚΕΣ ΚΑΙ ΧΡΗΜΑΤΟ∆ΟΤΙΚΕΣ
    ΥΠΟΘΕΣΕΙΣ
    ∆ΡΑΣΤΗΡΙΟΤΗΤΕΣ: ΧΡΗΜΑΤΟ∆ΟΤΙΚΕΣ ∆ΡΑΣΤΗΡΙΟΤΗΤΕΣ ΚΑΙ ΜΕΣΑ
    ΤΙΤΛΟΣ ΤΗΣ ∆ΡΑΣΗΣ: ΧΟΡΗΓΗΣΗ ΜΕΣΟΠΡΟΘΕΣΜΗΣ ΟΙΚΟΝΟΜΙΚΗΣ
    ΣΤΗΡΙΞΗΣ ΑΠΟ ΤΗΝ ΕΕ ΣΤΗΝ ΟΥΓΓΑΡΙΑ
    1.      ΤΙΤΛΟΣ ΤΗΣ ΠΡΟΤΑΣΗΣ: ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ ΚΑΙ ΟΝΟΜΑΣΙΑ
            01 04 01 01 Εγγύηση της Ευρωπαϊκής Κοινότητας για τα κοινοτικά δάνεια που
            προορίζονται για τη στήριξη του ισοζυγίου πληρωµών
    2.      ΝΟΜΙΚΗ ΒΑΣΗ:
            Άρθρα 119 ΕΚ και 308 ΕΚ· Κανονισµός (ΕΚ) 332/2002 του Συµβουλίου της 18ης
            Φεβρουαρίου 2002.
            Ο κανονισµός περιορίζει το ποσό του κεφαλαίου των δανείων που χορηγούνται σε
            κράτη µέλη στο πλαίσιο του εν λόγω µηχανισµού σε 12 δισεκατ. EUR. ∆εν έχουν
            χορηγηθεί δάνεια βάσει του µηχανισµού αυτού από τότε που τέθηκε σε ισχύ ο
            κανονισµός.
    3.      ΣΥΝΟΛΙΚΑ ΑΡΙΘΜΗΤΙΚΑ ΣΤΟΙΧΕΙΑ ΤΟΥ ΟΙΚΟΝΟΜΙΚΟΥ ΕΤΟΥΣ (ΣΕ ΕΥΡΩ)
            Το στοιχείο αυτό συνιστά τη διάρθρωση της εγγύησης που παρέχει η Ευρωπαϊκή
            Ένωση. Θα επιτρέψει στην Επιτροπή να εξυπηρετήσει το χρέος (κεφάλαιο, τόκους
            και άλλα έξοδα) σε περίπτωση που ο χρεώστης (Ουγγαρία) περιέλθει σε αδυναµία
            εκπλήρωσης των υποχρεώσεών του.
            Η εγγραφή στον προϋπολογισµό ("π.υ.") που αντικατοπτρίζει την εγγύηση από τον
            προϋπολογισµό θα ενεργοποιηθεί µόνον σε περίπτωση πραγµατικής κατάπτωσης της
            εγγύησης. Αναµένεται ότι κανονικά δεν θα χρειαστεί η ενεργοποίηση της εγγύησης
            του προϋπολογισµού. Προτού γίνει η Ουγγαρία κράτος µέλος της ΕΕ, το Συµβούλιο,
            βάσει των αποφάσεων 1990/83/EΟΚ της 25ης Φεβρουαρίου 1990 και 91/310/EΟΚ
            της 24ης Ιουνίου 1991 είχε παράσχει µακροοικονοµική χρηµατοδοτική συνδροµή
            στην Ουγγαρία συνολικού ύψους 790 εκατ. ECU. Το σύνολο της µακροοικονοµικής
            χρηµατοδοτικής συνδροµής είχε εξοφληθεί έως το 1998.
            3α – Τρέχον έτος
            Άνευ αντικειµένου
                                                          ΠΑΥ
   Αρχική     πίστωση     του
   οικονοµικού          έτους
   (προϋπολογισµός)
   Μεταφορές
EL                                              13                                         EL
 ---pagebreak---    Συµπληρωµατικές
   πιστώσεις
   Σύνολο πιστώσεων
   Πιστώσεις     που     έχουν
   διατεθεί     από       άλλο
   πρόγραµµα εργασίας
   ∆ιαθέσιµο υπόλοιπο
   Ποσό         για        την
   προτεινόµενη ενέργεια
            3β –Μεταφορά
            Άνευ αντικειµένου
                                                  ΠΑΥ
   Μεταφορά
   Πιστώσεις που έχουν διατεθεί
   από     άλλο     πρόγραµµα
   εργασίας
   ∆ιαθέσιµο υπόλοιπο
   Ποσό για την προτεινόµενη
   ενέργεια
            3γ - Επόµενο οικονοµικό έτος:
            Άνευ αντικειµένου
                                                  ΠΑΥ
   Αρχική     πίστωση      του               π.υ.
   οικονοµικού           έτους
   (προϋπολογισµός)
   Μεταφορές
   Συµπληρωµατικές πιστώσεις
   Σύνολο πιστώσεων
   Πιστώσεις     που     έχουν
   διατεθεί     από       άλλο
   πρόγραµµα εργασίας
   ∆ιαθέσιµο υπόλοιπο
   Ποσό για την προτεινόµενη
   ενέργεια
                                             π.υ.
EL                                        14          EL
 ---pagebreak---    4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ
      Η προτεινόµενη µεσοπρόθεσµη οικονοµική στήριξη προς την Ουγγαρία συνίσταται
      σε ένα κοινοτικό δάνειο (που θα χρηµατοδοτηθεί από κοινοτικές δανειοληπτικές
      πράξεις στις διεθνείς κεφαλαιαγορές) ύψους 6,5 δισεκατ. EUR. Θα χορηγηθεί στο
      πλαίσιο διεθνούς χρηµατοδοτικής δέσµης και, συγκεκριµένα, σε συνδυασµό µε
      δάνειο του ∆ΝΤ ύψους 10,5 δισεκατ. Ε∆Τ (περίπου 12,5 δισεκατ. EUR) µε την
      υποστήριξη της συµφωνίας stand-by. Η Παγκόσµια Τράπεζα θα διαθέσει επίσης
      συνολικά 1 δισεκατ. EUR. Η κοινοτική µεσοπρόθεσµη οικονοµική στήριξη προς την
      Ουγγαρία σκοπό έχει να υποστηρίξει τη διατηρησιµότητα του ισοζυγίου πληρωµών
      της χώρας, το οποίο αντιµετωπίζει σοβαρή απειλή, και µε τον τρόπο αυτόν να
      στηρίξει το νέο οικονοµικό πρόγραµµα της κυβέρνησης το οποίο αποβλέπει, µεταξύ
      άλλων, στην αποκατάσταση της εµπιστοσύνης των επενδυτών και την ανακούφιση
      των χρηµατοπιστωτικών αγορών από τις πιέσεις τις οποίες δέχονται από τις αρχές
      του Οκτωβρίου. Η οικονοµική στήριξη αντανακλά την προθυµία να παρασχεθεί
      στήριξη σε ένα κράτος µέλος του οποίου οι επιδόσεις σε επίπεδο πολιτικών έχουν
      βελτιωθεί σηµαντικά από τα µέσα του 2006, µεταξύ άλλων και µέσω της σηµαντικής
      µείωσης του ελλείµµατος γενικής κυβέρνησης. Ταυτόχρονα, η οικονοµική αυτή
      συνδροµή συµβάλλει στην οικονοµική σταθερότητα που υπερβαίνει τα σύνορα της
      υπόψη χώρας λόγω των σηµαντικών διεθνών δεσµών που υφίστανται
      (περιλαµβανοµένων και των διατραπεζικών). Η νέα δέσµη οικονοµικών µέτρων που
      χρηµατοδοτείται µε την παρούσα ενέργεια περιλαµβάνει την ταχύτερη µείωση του
      ελλείµµατος τόσο το 2008 όσο και το 2009, πράγµα το οποίο θα µειώσει τις
      χρηµατοδοτικές ανάγκες της κυβέρνησης, καθώς και ορισµένα στοχοθετηµένα µέτρα
      για την κινητοποίηση της αγοράς κρατικών οµολόγων και την αύξηση της
      ρευστότητας στην αγορά νοµισµατικών ανταλλαγών. Τέλος, η οικονοµική στήριξη
      θα τελεί υπό τη διαχείριση της Επιτροπής σε συνεργασία µε την Οικονοµική και
      ∆ηµοσιονοµική Επιτροπή πράγµα το οποίο θα διασφαλίσει ότι η ΕΕ θα συµµετάσχει
      ενεργά στη διαµόρφωση των οικονοµικών πολιτικών της Ουγγαρίας και ότι οι
      πολιτικές αυτές θα είναι συνεπείς προς τις δεσµεύσεις που έχει αναλάβει η χώρα στο
      πλαίσιο της ΕΕ και προς τις συστάσεις του Συµβουλίου, ιδίως όσον αφορά την
      εφαρµογή του εθνικού προγράµµατος µεταρρυθµίσεων, καθώς και του
      προγράµµατος σύγκλισης και της διαδικασίας υπερβολικού ελλείµµατος.
      Τα κεφάλαια που θα δανεισθεί η Επιτροπή από τις κεφαλαιαγορές ή από
      χρηµατοπιστωτικούς οργανισµούς µε σκοπό τη χορήγηση του δανείου στην
      Ουγγαρία καλύπτονται από την κοινοτική εγγύηση. Τα δανειακά κεφάλαια
      συγκεντρώνονται από τις κεφαλαιαγορές ή από χρηµατοπιστωτικούς οργανισµούς.
      Το κεφάλαιο των δανείων που θα χορηγηθούν στην Ουγγαρία ανέρχεται σε 6,5
      δισεκατ. EUR.
      Η διάρθρωση της εγγύησης που παρέχει η Ευρωπαϊκή Ένωση θα επιτρέψει στην
      Επιτροπή να εξυπηρετήσει το χρέος αυτό σε περίπτωση που η Ουγγαρία περιέλθει
      σε κατάσταση αδυναµίας εκπλήρωσης των υποχρεώσεών της.
      Προκειµένου να εκπληρώσει τις υποχρεώσεις της η Επιτροπή δύναται να καταφύγει
      στα ρευστά διαθέσιµά της για την προσωρινή εξυπηρέτηση του δανείου. Στην
      περίπτωση αυτή ισχύει το άρθρο 12 του κανονισµού (ΕΚ, Ευρατόµ) αριθ. 1150/2000
      του Συµβουλίου, της 22ας Μαΐου 2000, για την εφαρµογή της απόφασης
EL                                        15                                             EL
 ---pagebreak---           2000/597/ΕΚ, Ευρατόµ για το σύστηµα των ιδίων πόρων των Κοινοτήτων (ΕΕ L 130
          της 31.5.2000, σ. 1).
   5.     ΤΡΟΠΟΣ ΥΠΟΛΟΓΙΣΜΟΥ
          Άνευ αντικειµένου.
   6.     ΧΡΟΝΟ∆ΙΑΓΡΑΜΜΑ ΠΛΗΡΩΜΩΝ (ΣΕ ΕΥΡΩ)
          Άνευ αντικειµένου.
   Τίτλος         Πιστώσεις                           Πληρωµές
                                                                             Επόµενα
                                                                            οικονοµικά
                                Έτος n     Έτος n+1   Έτος n+2   Έτος n+3       έτη
            Έτος n
            Έτος n+1
            Έτος n
            Έτος n+1
            Σύνολο
EL                                         16                                          EL


				|

		52014DC0412

			Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ σχετικά με το εθνικό πρόγραμμα μεταρρυθμίσεων της Κροατίας του 2014 συμπεριλαμβανομένης γνώμης του Συμβουλίου σχετικά με το πρόγραμμα σταθερότητας της Κροατίας του 2014 /* COM/2014/0412 final - 2014/ () */

Σύσταση
για
ΣΥΣΤΑΣΗ
ΤΟΥ ΣΥΜΒΟΥΛΙΟΥ
σχετικά
με το εθνικό
πρόγραμμα
μεταρρυθμίσεων
της Κροατίας
του 2014
συμπεριλαμβανομένης
γνώμης του
Συμβουλίου σχετικά
με το
πρόγραμμα
σταθερότητας
της Κροατίας του
2014

ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το άρθρο 121
παράγραφος 2
και το άρθρο 148
παράγραφος 4,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου
1997, για την
ενίσχυση της
εποπτείας της
δημοσιονομικής
κατάστασης και
την εποπτεία
και τον
συντονισμό των
οικονομικών
πολιτικών[1], και
ιδίως το άρθρο 9
παράγραφος 2,
Έχοντας
υπόψη τον
κανονισμό (ΕΕ)
αριθ. 1176/2011 του
Ευρωπαϊκού
Κοινοβουλίου
και του
Συμβουλίου,
της 16ης Νοεμβρίου
2011, σχετικά με
την πρόληψη
και τη
διόρθωση των
υπερβολικών
μακροοικονομικών
ανισορροπιών[2], και
ιδίως το άρθρο 6
παράγραφος 1,
Έχοντας
υπόψη τη
σύσταση της
Ευρωπαϊκής
Επιτροπής[3],
Έχοντας
υπόψη τα
ψηφίσματα του
Ευρωπαϊκού
Κοινοβουλίου[4],
Έχοντας
υπόψη τα
συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της επιτροπής
απασχόλησης,
Έχοντας
υπόψη τη γνώμη
της
οικονομικής
και δημοσιονομικής
επιτροπής,
Έχοντας
υπόψη τη γνώμη
της επιτροπής
κοινωνικής προστασίας,
Έχοντας
υπόψη τη γνώμη
της επιτροπής
οικονομικής
πολιτικής,
Εκτιμώντας
τα ακόλουθα:
1)           Στις 26
Μαρτίου 2010, το
Ευρωπαϊκό
Συμβούλιο
συμφώνησε με
την πρόταση
της Ευρωπαϊκής
Επιτροπής για
τη δρομολόγηση
της
στρατηγικής
«Ευρώπη 2020», μιας
νέας στρατηγικής
για την
ανάπτυξη και
την
απασχόληση, η οποία,
βασιζόμενη
στον μεγαλύτερο
συντονισμό των
οικονομικών
πολιτικών, θα εστιάσει
το ενδιαφέρον
της σε
νευραλγικούς
τομείς στους
οποίους
απαιτείται
δράση ώστε να
ενισχυθεί το
δυναμικό
διατηρήσιμης
ανάπτυξης και
ανταγωνιστικότητας
της Ευρώπης.
2)           Στις 13
Ιουλίου 2010, το
Συμβούλιο,
βάσει των
προτάσεων της
Επιτροπής,
εξέδωσε σύσταση
σχετικά με
τους γενικούς
προσανατολισμούς
της
οικονομικής
πολιτικής των
κρατών μελών
και της Ένωσης
(2010 - 2014) και, στις 21
Οκτωβρίου 2010,
εξέδωσε
απόφαση σχετικά
με τις
κατευθυντήριες
γραμμές των
πολιτικών
απασχόλησης
των κρατών
μελών, οι
οποίες από
κοινού
αποτελούν τις
«ολοκληρωμένες
κατευθυντήριες
γραμμές». Τα
κράτη μέλη
κλήθηκαν να
λάβουν υπόψη
τις
ολοκληρωμένες
κατευθυντήριες
γραμμές στις
οικείες
εθνικές
οικονομικές
πολιτικές και πολιτικές
απασχόλησης.
3)           Στις 29
Ιουνίου 2012, οι
αρχηγοί κρατών
ή κυβερνήσεων
των κρατών
μελών
ενέκριναν
«Σύμφωνο για
την ανάπτυξη
και την
απασχόληση», το
οποίο παρέχει
ένα συνεκτικό
πλαίσιο δράσης
σε επίπεδο
κρατών μελών,
ΕΕ και ζώνης
του ευρώ, με την
κινητοποίηση
όλων των
δυνατών
μηχανισμών,
μέσων και
πολιτικών.
Έλαβαν
αποφάσεις
σχετικά με τη
δράση που
πρέπει να αναληφθεί
στο επίπεδο
των κρατών
μελών, ιδίως
εκφράζοντας
την απόλυτη
προσήλωσή τους
στην επίτευξη των
στόχων της
στρατηγικής
«Ευρώπη 2020» και
στην εφαρμογή
των ανά χώρα
συστάσεων.
4)           Η
Κροατία
συμμετέσχε στο
Ευρωπαϊκό
Εξάμηνο 2013 σε εθελούσια
και άτυπη βάση
με την υποβολή
οικονομικού
προγράμματος·
δεν υπήρξαν
ειδικές ανά
χώρα συστάσεις.
Στις 21 Ιουνίου 2013,
το Συμβούλιο
υιοθέτησε συμπεράσματα
εκφράζοντας
την ικανοποίησή
του για το
οικονομικό
πρόγραμμα της Κροατίας,
τονίζοντας ότι
η Κροατία
αναμένεται να ανταποκριθεί
σταδιακά στις
απαιτήσεις του
Συμφώνου
Σταθερότητας
και Ανάπτυξης
και ότι πρέπει
να ακολουθήσει
αξιόπιστη
πορεία
εξυγίανσης,
διασφαλίζοντας
παράλληλα
δαπάνες που
ευνοούν την
ανάπτυξη και
εξασφαλίζοντας
χώρο για
συγχρηματοδότηση
των κεφαλαίων που
εισρέουν από
τα ταμεία της
ΕΕ.
5)           Στις 13
Νοεμβρίου 2013, η
Επιτροπή
εξέδωσε την
ετήσια επισκόπηση
της ανάπτυξης[5],
δίνοντας το
εναρκτήριο
λάκτισμα για
το Ευρωπαϊκό
Εξάμηνο του 2014
για τον
συντονισμό των
οικονομικών
πολιτικών.
Επίσης την
ίδια
ημερομηνία, η Επιτροπή,
βάσει του
κανονισμού (ΕΕ)
αριθ. 1176/2011, εξέδωσε
την έκθεση του
Μηχανισμού
Επαγρύπνησης[6],
στην οποία η
Κροατία
προσδιορίζεται
ως ένα από τα
κράτη μέλη που
θα πρέπει να
υποβληθούν σε
εμπεριστατωμένη
επισκόπηση.
6)           Στις 20
Δεκεμβρίου 2013, το
Ευρωπαϊκό
Συμβούλιο
ενέκρινε τις
προτεραιότητες
για την
εξασφάλιση
χρηματοπιστωτικής
σταθερότητας,
δημοσιονομικής
εξυγίανσης και
δράσης για την
ενίσχυση της ανάπτυξης.
Το Συμβούλιο
υπογράμμισε
την ανάγκη να
επιδιωχθεί
διαφοροποιημένη
δημοσιονομική
εξυγίανση που
θα ευνοεί την
ανάπτυξη, να
αποκατασταθούν
οι κανονικές
συνθήκες
δανεισμού στην
οικονομία, να
προωθηθούν η
ανάπτυξη και η
ανταγωνιστικότητα,
να καταπολεμηθούν
η ανεργία και
οι κοινωνικές
επιπτώσεις της
κρίσης και να
εκσυγχρονιστεί
η δημόσια
διοίκηση.
7)           Στις 5
Μαρτίου 2014, η
Επιτροπή
δημοσίευσε τα
αποτελέσματα
της
εμπεριστατωμένης
της
επισκόπησης
σχετικά με την
Κροατία[7],
βάσει του
άρθρου 5 του
κανονισμού (ΕΕ)
αριθ. 1176/2011. Από την
ανάλυση της
Επιτροπής
προκύπτει το
συμπέρασμα ότι
η Κροατία
αντιμετωπίζει
υπερβολικές
μακροοικονομικές
ανισορροπίες,
που απαιτούν
ειδική
παρακολούθηση
και
αποφασιστική δράση
σε επίπεδο
πολιτικής.
Ειδικότερα,
απαιτείται
πολιτική δράση
λαμβανομένων
υπόψη των
τρωτών σημείων
που οφείλονται
στις
σημαντικές
εξωτερικές
υποχρεώσεις,
στην
επιδείνωση των
εξαγωγικών
επιδόσεων,
στην
υπερχρέωση των
επιχειρήσεων
και στην ταχεία
αύξηση του
χρέους γενικής
κυβέρνησης,
όλα σε ένα
πλαίσιο χαμηλής
ανάπτυξης και
περιορισμένης
ικανότητας
προσαρμογής.

8)           Στις 24
Απριλίου 2014, η
Κροατία
υπέβαλε το
εθνικό της πρόγραμμα
μεταρρυθμίσεων
του 2014 και το
πρόγραμμα σύγκλισης
του 2014. Για να
ληφθεί υπόψη η
αλληλεξάρτησή
τους, τα δύο
προγράμματα
αξιολογήθηκαν
ταυτόχρονα.
9)           Στόχος
της
δημοσιονομικής
στρατηγικής
που περιγράφεται
στο πρόγραμμα
σύγκλισης του 2014
είναι η διόρθωση
του
υπερβολικού
ελλείμματος
έως το 2016, με την
παράλληλη
επιστροφή σε
τροχιά
διατηρήσιμης
οικονομικής
ανάπτυξης.
Αυτό
προβλέπεται να
επιτευχθεί με
τη συνεχή
μείωση του
ελλείμματος από
4,9% του ΑΕΠ το 2013 σε
ποσοστό
χαμηλότερο του
3% του ΑΕΠ έως το 2016,
προθεσμία που
έχει τεθεί για
τη διόρθωση του
υπερβολικού
ελλείμματος.
Το πρόγραμμα
προβλέπει ότι
το δημόσιο
χρέος θα
κορυφωθεί
περίπου στο 72%
του ΑΕΠ το 2014, θα
σημειώσει
ελαφρά πτώση
το επόμενο
έτος και στη
συνέχεια θα
παραμείνει σε
σταθερά
επίπεδα. Το
μακροοικονομικό
σενάριο στο
οποίο στηρίζονται
οι
δημοσιονομικές
προβλέψεις του
προγράμματος
είναι
αισιόδοξο για
ολόκληρη τη
διάρκεια του
προγράμματος.
Σύμφωνα με το
σενάριο του
προγράμματος,
το ΑΕΠ θα
παραμείνει
στάσιμο το 2014,
ενώ μέτρια
αύξηση 1,2%
προβλέπεται το
2015· έναντι
μείωσης 0,6% και αύξησης
0,7%, αντίστοιχα
σύμφωνα με τις
εαρινές προβλέψεις
της Επιτροπής
του 2014. Τα αριθμητικά
στοιχεία των
δημοσιονομικών
προβλέψεων του
προγράμματος
αποκλίνουν από
τα πρότυπα του
ευρωπαϊκού
συστήματος
εθνικών και
περιφερειακών
λογαριασμών,
εμφανίζοντας
έλλειψη
συνοχής με προηγούμενα
στοιχεία και
με το
μακροοικονομικό
σενάριο και
εμποδίζοντας την
κατάλληλη
αντιπαραβολή
με τις εαρινές
προβλέψεις της
Επιτροπής του 2014.
Εξάλλου, το
πρόγραμμα δεν
παρέχει
επαρκές
επίπεδο
λεπτομέρειας
σχετικά με τα
μέτρα
εξυγίανσης για
το 2015 και το 2016,
ιδίως από πλευράς
δαπανών.
Σύμφωνα με τις
εαρινές
προβλέψεις της
Επιτροπής του 2014,
το ονομαστικό
ισοζύγιο αναμένεται
να φθάσει στο 3,8%
του ΑΕΠ το 2014 και
στο 3,1% του ΑΕΠ το
2015. Μετά την
αναγκαία
προσαρμογή
ώστε οι εν λόγω
προβλέψεις να
καταστούν
συγκρίσιμες με
τους στόχους
που έχουν
τεθεί στο
πλαίσιο της
διαδικασίας
υπερβολικού
ελλείμματος
ΔΥΕ (δηλαδή, εξαιρώντας
τις επιπτώσεις
της
μεταβίβασης
των συνταξιοδοτικών
πόρων του
δεύτερου
πυλώνα), η
πρόβλεψη της
Επιτροπής για
το έλλειμμα θα
είναι 4,6% του ΑΕΠ
το 2014 και 3,8% του ΑΕΠ
το 2015. Δεδομένου
ότι το πρόγραμμα
σύγκλισης
αποτελεί την
πρώτη έκθεση
σχετικά με τα
μέτρα που
έλαβαν οι
αρχές μετά την
κίνηση της ΔΥΕ
στις 28
Ιανουαρίου 2014, η
Επιτροπή
αξιολόγησε τα μέτρα
που έλαβε η
Κροατία σε
ανακοίνωση που
δημοσιεύτηκε
στις 2 Ιουνίου 2014.
Ειδικότερα, ο
πρωταρχικός
στόχος
προβλέπεται να
εκπληρωθεί το 2014,
ενώ το έλλειμμα
αναμένεται να
υπερβεί κατά
τι τον στόχο
του 2015. Η
βελτίωση του
διαρθρωτικού
ισοζυγίου
υπολείπεται
οριακά των
απαιτήσεων για
το 2014 και για το 2015.
Τέλος,
μολονότι η
μεταβολή στο
προσαρμοσμένο διαρθρωτικό
ισοζύγιο είναι
χαμηλότερη από
τη συνιστώμενη
προσπάθεια, η
προσπάθεια,
υπολογιζόμενη
βάσει του
υποκείμενου
ποσού μέτρων
διακριτικής
ευχέρειας,
εκτιμάται ότι
θα επιτευχθεί
τόσο το 2014 όσο
και το 2015. Για να
μειωθούν οι
αρνητικές
επιπτώσεις στην
ανάπτυξη και
να ενισχυθεί η
διατηρησιμότητα
της
εξυγίανσης,
δικαιολογείται
μεγαλύτερη
προσοχή στην
ποιότητα των
μέτρων και
μετάβαση σε
μέτρα που
βασίζονται
στις δαπάνες.
Βάσει της
οικείας αξιολόγησης
του
προγράμματος
και των
προβλέψεων της
Επιτροπής, σύμφωνα
με τον
κανονισμό (ΕΚ)
αριθ. 1466/97 του
Συμβουλίου, το
Συμβούλιο
εκτιμά ότι,
μολονότι η
Κροατία είχε
λάβει
αποτελεσματικά
μέτρα έως τις 30
Απριλίου 2014 για τη
διόρθωση του
υπερβολικού
ελλείμματος
σύμφωνα με τις
συστάσεις,
απαιτούνται
πρόσθετες
προσπάθειες
για να
συμμορφωθεί με
τη σύσταση στο
πλαίσιο της
ΔΥΕ ώστε να
διορθώσει το
υπερβολικό
έλλειμμα έως
το 2016 και να
διασφαλίσει
την αξιοπιστία
της διόρθωσης.
10)         Τα
μέτρα
δημοσιονομικής
εξυγίανσης θα
πρέπει να προσανατολιστούν
στη βελτίωση
της ποιότητας
των δημοσίων
οικονομικών,
με στόχο την
επίτευξη της
αποδοτικότητας
των
μισθολογικών
δαπανών, των
δαπανών
κοινωνικής
ασφάλισης και
των επιδοτήσεων
και την
εξασφάλιση
επαρκών
δημοσιονομικών
περιθωρίων
ώστε να δοθεί
προτεραιότητα
στις δαπάνες
που ευνοούν
την ανάπτυξη
και τις
επενδύσεις,
μεταξύ άλλων
και για τα έργα
που
χρηματοδοτούνται
από την Ένωση. Η
Κροατία έχει
κατά τα
τελευταία έτη
προβεί σε
σημαντικές
μεταρρυθμίσεις
του
δημοσιονομικού
πλαισίου της.
Ωστόσο,
εξακολουθεί να
υπάρχει
αδυναμία σε
σχέση με τον
δημοσιονομικό
σχεδιασμό, τον
αποτελεσματικό
έλεγχο των
δαπανών και τη
συνεκτική
εφαρμογή των
δημοσιονομικών
περιορισμών,
τα οποία
επηρεάζουν αρνητικά
τη χάραξη
δημοσιονομικής
πολιτικής. Παρά
την πρόσφατη
τροποποίησή
του, ο
σχεδιασμός των
δημοσιονομικών
κανόνων θα
πρέπει να
βελτιωθεί
περαιτέρω.
Ειδικότερα, η
αποτελεσματικότητα
του
δημοσιονομικού
πλαισίου
υπονομεύεται
από την
απουσία
προληπτικών μηχανισμών
και την ασθενή
συμμόρφωση με
τον κανόνα για
το χρέος, καθώς
και τη
διφορούμενη
διατύπωση του
κανόνα περί
ισοσκελισμένου
προϋπολογισμού
σε διαρθρωτικούς
όρους. Η
συγκρότηση της
επιτροπής
δημοσιονομικής
πολιτικής
είναι
ευπρόσδεκτη,
αλλά κρίνεται αναγκαία
η λήψη
πρόσθετων
μέτρων για να
ενισχυθεί η
θέση της στον
σχεδιασμό και
την
παρακολούθηση
του
προϋπολογισμού,
και ιδίως η
ανεξαρτησία
της από όλες
τις δημοσιονομικές
αρχές.
11)         Η
Κροατία
αντιμετωπίζει
την πρόκληση
να επιδιώξει
τη
δημοσιονομική
εξυγίανση
χωρίς να
βλάψει την
ανταγωνιστικότητα
και τις
προοπτικές
οικονομικής
ανάκαμψης. Με
αυτό το
σκεπτικό, τα
δημοσιονομικά
έσοδα
περιορίζονται
από τον στενό
ορισμό των
φορολογητέων
βάσεων που
προσφέρουν
σταθερή
φορολογική
απόδοση και
έχουν μικρή
στρεβλωτική
επίπτωση στην
ανάπτυξη. Στο
πλαίσιο αυτό,
το εθνικό
πρόγραμμα
μεταρρυθμίσεων
ανακοινώνει
σχέδιο για τη
θέσπιση επαναλαμβανόμενης
φορολόγησης
της ακίνητης
περιουσίας το 2016,
αλλά δεν έχει
ακόμη
καθοριστεί ο
επιχειρησιακός
του
σχεδιασμός,
ούτε ο
σχεδιασμός της
φορολογητέας
βάσης. Η
Κροατία είναι
επίσης αποφασισμένη
να λάβει μέτρα
για βελτίωση
της φορολογικής
συμμόρφωσης
μέσω του
περιορισμού
της
παραοικονομίας.
Έχει σημειωθεί
κάποια πρόοδος
προς αυτή την
κατεύθυνση. Η
σταδιακή
εισαγωγή
ταμειολογιστικών
μηχανών (ΑΤΜ)
έχει αυξήσει
τα έσοδα μέσω
της καλύτερης
εποπτείας των
συναλλαγών. Η
αναδιοργάνωση
της φορολογικής
διοίκησης
αναμένεται να
βελτιώσει την
αποδοτικότητα και
την
αποτελεσματικότητα
της είσπραξης
των φόρων
μειώνοντας
παράλληλα τις
επιβαρύνσεις
της συμμόρφωσης
για τους
φορολογούμενους.
Ωστόσο, βάσει
των αναγκών
δημοσιονομικής
εξυγίανσης και
λαμβανομένων
επίσης υπόψη
στοιχείων που
αποκαλύπτουν
σημαντικά ποσά
ανείσπρακτων
φόρων,
φαίνεται ότι
υπάρχει πεδίο
για περαιτέρω
αύξηση της
αποδοτικότερης
είσπραξης των
φόρων και
απαιτούνται
συνεχείς
προσπάθειες
για τη
βελτίωση της
φορολογικής
συμμόρφωσης μέσω
της παροχής
περισσότερων
ηλεκτρονικών
υπηρεσιών προς
τους φορολογούμενους.

12)         Η
Κροατία έχει
λάβει μέτρα με
στόχο τη
βελτίωση της
βιωσιμότητας
και της
επάρκειας του
συνταξιοδοτικού
συστήματος:
από τον
Νοέμβριο του 2010
έχουν αυξηθεί
σταδιακά η
νόμιμη ηλικία
συνταξιοδότησης,
η ηλικία
πρόωρης
συνταξιοδότησης,
καθώς και η περίοδος
επιλεξιμότητας
για τις
γυναίκες και
θα πρέπει να
έχουν
εναρμονιστεί
πλήρως έως το 2030.
Οι τροποποιήσεις
του νόμου περί
ασφάλισης
σύνταξης που
εγκρίθηκαν τον
Δεκέμβριο του 2013
αυξάνουν τη
νόμιμη ηλικία
συνταξιοδότησης
από τα 65 στα 67 και
την ηλικία πρόωρης
συνταξιοδότησης
από τα 60 στα 62 έτη.
Ωστόσο, η
αύξηση αυτή θα
αρχίσει να
ισχύει μόλις
το 2031, προοπτική
όχι αρκετά
φιλόδοξη
λαμβανομένων
υπόψη των
δημογραφικών
τάσεων. Παρά
τις
μεταρρυθμίσεις
που
εφαρμόζονται
τα τελευταία
έτη,
εξακολουθούν να
υπάρχουν
διάφορες
δυνατότητες
για πρόωρη σύνταξη.
Λαμβανομένου
υπόψη του
εύρους των
εξαιρέσεων, οι
ποινές για
πρόωρη
συνταξιοδότηση
και το επιμίσθιο
μεταγενέστερης
συνταξιοδότησης
δεν δημιουργούν
επαρκή κίνητρα
παραμονής στην
εργασία μέχρι
την νόμιμη ηλικία
συνταξιοδότησης,
γεγονός που
έχει αρνητική επίπτωση
στην προσφορά
εργατικού
δυναμικού και τη
βιωσιμότητα
του
συνταξιοδοτικού
συστήματος. Ο
νόμος για τον
ενιαίο φορέα
εμπειρογνωμόνων
ιατρών
εγκρίθηκε το 2013
προκειμένου να
συμβάλει στον
περιορισμό της
εισροής
συνταξιούχων
αναπηρίας και
να μειώσει την απάτη
μέσω της
ενιαίας
αξιολόγησης
της αναπηρίας.
Περαν των
αυξημένων
ελέγχων,
αντικείμενο
του νόμου
αυτού είναι
μια
αναμφισβήτητη
ανάγκη, αλλά η
επίπτωση στις
δαπάνες θα
εξαρτηθεί από
τον τρόπο
εφαρμογής των
μέτρων και τον
βαθμό επιβολής
των αποφάσεων.
Οι συντάξεις
που
χορηγούνται
στο πλαίσιο
ειδικών καθεστώτων
και οι οποίες
υπερέβαιναν
συγκεκριμένο
όριο
περικόπηκαν
κατά 10%, αν και σε
προσωρινή βάση,
ενώ η αναπροσαρμογή
τους συνδέεται
με τη μεταβολή
του ΑΕΠ. Παρά
τις πρόσφατες
προσπάθειες
για περιορισμό
των δαπανών
και αύξηση της
διαφάνειας, ο
ρυθμός και ο
βαθμός
σύγκλισης με
τους γενικούς
κανόνες των
συντάξεων που
χορηγούνται
στο πλαίσιο
ειδικών καθεστώτων
είναι βραδείς,
και η συνολική
πρόοδος
παραμένει περιορισμένη.

13)         Στον
τομέα της
υγείας
επιτυγχάνονται
ευλόγως ικανοποιητικά
αποτελέσματα
και η πρόσβαση
στις υπηρεσίες
είναι καλή, με
κάποιες
περιφερειακές
διακυμάνσεις,
αλλά το
σύστημα
συμβάλλει
σημαντικά στην
άσκηση πιέσεων
επί των
δημόσιων
οικονομικών. Οι
αρχές έχουν
εντοπίσει
ανεπάρκειες
του νοσοκομειακού
δικτύου οι
οποίες
επιδέχονται
θεραπεία. Το
γενικό
πρόγραμμα που
υποβλήθηκε τον
Μάρτιο του 2014 για
την
αναδιοργάνωση
της
νοσοκομειακής
περίθαλψης
προβλέπει
μέτρα για τη
βελτίωση της,
όπως τον
εξορθολογισμό
του
νοσοκομειακού
δικτύου,
μείωση της
μέσης διάρκειας
νοσηλείας,
καλύτερη
κατανομή των
νοσοκομειακών
κλινών, μεταξύ
άλλων και για
τη μακροχρόνια
περίθαλψη,
καθώς και
περαιτέρω
αλλαγές στη χρηματοδότηση
των
νοσοκομείων.
Για την
έμπρακτη
εφαρμογή του
προγράμματος
θα πρέπει να
εξασφαλιστεί
ισχυρή ικανότητα
παρακολούθησης
και εφαρμογής
τόσο σε επίπεδο
νοσοκομείων
όσο και σε
επίπεδο
κεντρικής κυβέρνησης.
Η μακροχρόνια
περίθαλψη
χαρακτηρίζεται
από υπηρεσίες
διάσπαρτες
μεταξύ των
συστημάτων
υγείας και
κοινωνικής
πρόνοιας,
χαμηλά ποσοστά
κάλυψης και
περιορισμένες
επίσημες
υπηρεσίες
περίθαλψης,
υψηλό κόστος
παροχής και
μεγάλες λίστες
αναμονής.
14)         Τα
ποσοστά
απασχόλησης
και
δραστηριότητας
συγκαταλέγονται
στα χαμηλότερα
στην ΕΕ, και
είναι
ιδιαίτερα
χαμηλά για
τους νέους και
για τα άτομα
μεγαλύτερης
ηλικίας. Πέραν
των κυκλικών
εξελίξεων,
αυτά τα
αποτελέσματα
στην αγορά
εργασίας
συνδέονται εν
μέρει με το
θεσμικό και το
πολιτικό
πλαίσιο. Η
Κροατία έχει
δρομολογήσει
μεταρρυθμίσεις
της αγοράς
εργασίας για
να αυξήσει την
ευελιξία της
εν λόγω αγοράς.
Το πρώτο
στάδιο των μεταρρυθμίσεων,
το οποίο
ολοκληρώθηκε
το 2013, εστιάστηκε
στη ρύθμιση
των συμβάσεων
εργασίας
ορισμένου
χρόνου. Η
κυβέρνηση
εξέδωσε, τον
Ιανουάριο του 2014,
δεύτερη
νομοθετική
πρόταση, η
οποία
προβλέπει μείωση
του κόστους
των απολύσεων
με τη
συντόμευση και
την
απλούστευση
των
διαδικασιών
και την αύξηση της
ευελιξίας του
χρόνου
εργασίας.
Επιπροσθέτως, θα
θεσπιστούν
περισσότερο
ευέλικτες
μορφές απασχόλησης,
όπως οι
συμβάσεις
μερικής
απασχόλησης.
Οι αλλαγές αυτές
θα θέσουν σε
γενικές
γραμμές την
Κροατία στο ίδιο
επίπεδο με
τους ομολόγους
της, όσον αφορά
τον δείκτη
προστασίας της
απασχόλησης.
Μολονότι οι μεταρρυθμίσεις
αυτές
αναμένεται να
έχουν θετική επίδραση
στη συνολική
απασχόληση,
συνεπάγονται
επίσης αυξημένο
κίνδυνο
κατακερματισμού
της αγοράς
εργασίας, συμπεριλαμβανομένης
της σύναψης
συμβάσεων ορισμένου
χρόνου. Εν τω
μεταξύ, δεν
προβλέπονται
μεταβολές στα
θεσμικά όργανα
καθορισμού των
μισθών παρά
τον συνδυασμό, στην
Κροατία,
σχετικά υψηλών
μέσων μισθών
και πολύ
χαμηλών
ποσοστών
απασχόλησης.
Παρά την
περαιτέρω
αύξηση της
ανεργίας, οι
δαπάνες και η
κάλυψη μέτρων
ενεργητικής
πολιτικής για
την αγορά
εργασίας ώστε
να
διασφαλίζεται
καλύτερη
πρόσβαση και μεγαλύτερη
παραμονή στην
αγορά εργασίας
παραμένουν
κάτω από τον μέσο
όρο, ιδίως όσον
αφορά τους
νέους, τους
μακροχρόνια
ανέργους και
τους
εργαζομένους
μεγαλύτερης
ηλικίας. Η
διοικητική
ικανότητα της
κροατικής υπηρεσίας
δημόσιας
διοίκησης
υφίσταται
σοβαρές
πιέσεις,
μεταξύ άλλων
και σε
περιφερειακό
επίπεδο. Δεν
υφίσταται ένα
συνολικό
σύστημα
παρακολούθησης
και αξιολόγησης
των εξελίξεων
στην αγορά
εργασίας και
των αναγκών
της αγοράς
εργασίας,
περιλαμβανομένης
της πρόβλεψης
δεξιοτήτων,
ούτε
πραγματοποιείται
τακτική
αξιολόγηση των
μέτρων
ενεργητικής
πολιτικής για
την αγορά εργασίας.
Υψηλό είναι το
ποσοστό
αδήλωτης
αμειβόμενης
δραστηριότητας.

15)         Η
κατάσταση που
επικρατεί στην
αγορά εργασίας
εμπνέει
ιδιαίτερη
ανησυχία για
τους νέους,
δεδομένου ότι
η ανεργία των
νέων αυξήθηκε
δραστικά και
έφθασε σχεδόν
στο 50% το 2013, ενώ
εξακολουθεί να
αυξάνεται το
ποσοστό των
νέων που
βρίσκονται
εκτός
εκπαίδευσης,
απασχόλησης
και
κατάρτισης. Στις
σημαντικές
προκλήσεις
περιλαμβάνονται
δράσεις που
προορίζονται
για τους μη
καταχωρισμένους
άνεργους νέους
και
κινητοποίηση
του ιδιωτικού
τομέα για να
προσφέρει
περισσότερες
θέσεις
μαθητείας, σύμφωνα
με τους
στόχους της
«εγγύησης για
τη νεολαία». Η
Κροατία
αντιμετωπίζει
επίσης σοβαρές
προκλήσεις
στον τομέα της
εκπαίδευσης
όσον αφορά τη
σύνδεσή της με
την αγορά
εργασίας και
την εξασφάλιση
ποιοτικής εκπαίδευσης
σε όλους τους
εκπαιδευτικούς
τομείς. Δεν
υπάρχουν
προγράμματα
μάθησης στον
χώρο εργασίας
ούτε
επαγγελματικός
προσανατολισμός
στη δευτεροβάθμια
και την
τριτοβάθμια
εκπαίδευση,
ενώ χαμηλή
είναι και η ενασχόληση
των εργοδοτών
με την
επαγγελματική
εκπαίδευση και
κατάρτιση και
τη
δευτεροβάθμια
και
τριτοβάθμια
εκπαίδευση. Τα
ποσοστά
απασχόλησης
ανάμεσα στους
προσφάτως
αποφοιτήσαντες
είναι σημαντικά
χαμηλότερα σε
σχέση με τις
υπόλοιπες χώρες
της ΕΕ. Το παρωχημένο
σύστημα
επαγγελματικής
εκπαίδευσης
και κατάρτισης
βρίσκεται υπό
μεταρρύθμιση
με τη μορφή
πειραματικών
νέων σχολικών
προγραμμάτων.
Αναμένεται να
τεθούν σε
εφαρμογή το
κροατικό
πλαίσιο
επαγγελματικών
προσόντων και
η στρατηγική
για την
εκπαίδευση, την
επιστήμη και
την
τεχνολογία,
αλλά θα πρέπει
να βελτιωθούν
τα
εκπαιδευτικά
αποτελέσματα
και να ευθυγραμμιστούν
με τις ανάγκες
της αγοράς
εργασίας.
16)         Η υψηλή
ανεργία και η
χαμηλή
συμμετοχή στην
αγορά εργασίας
έχουν οδηγήσει
στην
επιδείνωση της
κοινωνικής
κατάστασης
στην Κροατία.
Το ποσοστό των
ατόμων που
διατρέχουν
κίνδυνο
φτώχειας και
κοινωνικού αποκλεισμού
έχει αυξηθεί
τα τελευταία
χρόνια και είναι
σημαντικά
μεγαλύτερο από
τον μέσο όρο
της ΕΕ. Ο
σχεδιασμός του
συστήματος
κοινωνικών
παροχών
επιτρέπει στους
αποδέκτες να
σωρεύουν
επικαλυπτόμενες
χρηματικές
μεταβιβάσεις.
Όταν οι
αποδέκτες
επιστρέφουν
στην εργασία
χάνουν το
ευεργέτημα
ορισμένων από
αυτές τις
κοινωνικές
μεταβιβάσεις,
γεγονός που
αποτελεί
αντικίνητρο
για την είσοδό
τους στην αγορά
εργασίας. Υπάρχουν
περιθώρια να
καταστεί το
σύστημα
κοινωνικής
προστασίας
περισσότερο
αποδοτικό και
διαφανές:
σήμερα, η
κατανομή των
καθεστώτων
στήριξης του
εισοδήματος
και παροχών
είναι
διεσπαρμένη σε
πολλά όργανα
και επίπεδα
δημόσιας
διοίκησης, ενω
παρατηρούνται
ασυνεπής
εφαρμογή των
κριτηρίων και
επικαλύψεις. Ο
νόμος του 2013 περί
κοινωνικής
πρόνοιας
θέσπισε αυστηρότερο
έλεγχο των
εισοδηματικών
κριτηρίων και
συγχώνευσε
τέσσερις από
τις 70 και πλέον
παροχές σε εθνικό
επίπεδο,
συμπεριλαμβανομένων
ορισμένων ειδικών
ομάδων
στόχευσης, στο
γενικό
ελάχιστο
εισόδημα.
Αρχίζει να
εφαρμόζεται
σταδιακά μέχρι
το 2016 εθνική
«μονοαπευθυντική
θυρίδα», μέσω
της οποίας θα
χορηγούνται
όλες οι
εθνικές
χρηματικές
παροχές. Η
συστηματική
παρακολούθηση
και αξιολόγηση
θα είναι, ωστόσο,
δύσκολη,
δεδομένου ότι
δεν έχουν
ακόμη
ενσωματωθεί τα
καθεστώτα και
προγράμματα
στήριξης του
εισοδήματος σε
τοπικό και
περιφερειακό
επίπεδο, ούτε
και οι
διάφορες
χρηματικές
παροχές που
χορηγούνται χωρίς
εισοδηματικά
κριτήρια και
απευθύνονται σε
ειδικές
κατηγορίες του
πληθυσμού.
Παρά τις
διάφορες
νομοθετικές μεταρρυθμίσεις
μετά το 2011, ο
σχεδιασμός των
συστημάτων
κοινωνικής
πρόνοιας δεν
κατόρθωσε να
στοχεύσει
αποτελεσματικά
τους ανθρώπους
που έχουν τη μεγαλύτερη
ανάγκη.
17)         Το
τρέχον
ρυθμιστικό
πλαίσιο για
επιχειρηματική
δραστηριότητα
στην Κροατία
επιβάλλει
μεγάλο βάρος
στις
επιχειρήσεις,
ενώ παράλληλα συνοδεύεται
από έλλειψη
ασφάλειας
δικαίου, αδιαφανείς
διαδικασίες
λήψης
αποφάσεων,
ιδίως σε τοπικό
επίπεδο, και
διάφορες
παραφορολογικές
επιβαρύνσεις.
Εξάλλου, ο υψηλός
κατακερματισμός
των
αρμοδιοτήτων
της δημόσιας
διοίκησης σε
περιφερειακό
και τοπικό επίπεδο
και ο
περίπλοκος
διαχωρισμός
των αρμοδιοτήτων
μεταξύ
υπουργείων και
οργανισμών σε
κεντρικό
επίπεδο
περιπλέκουν
τις
επιχειρηματικές
αποφάσεις και
επιμηκύνουν τις
διοικητικές
διαδικασίες.
Σε επίπεδο
κεντρικής
κυβέρνησης
έχει τεθεί σε
εφαρμογή μια
δομημένη προσέγγιση
με στόχο τον
εντοπισμό των
εμποδίων για
τις
επιχειρήσεις·
δεν
εφαρμόζεται,
ωστόσο, συνεκτική
μέθοδος για
τον υπολογισμό
του διοικητικού
φόρτου, γεγονός
που μειώνει
την
αποτελεσματικότητα
των μέτρων που
έχουν ήδη
ληφθεί. Η
υφιστάμενη
μονοαπευθυντική
θυρίδα για τις
επιχειρήσεις
καλύπτει μόνο
περιορισμένες
λειτουργικές
δυνατότητες.
Επιβάλλεται ο
εξορθολογισμός
και η βελτίωση
του ελέγχου των
δημόσιων επιδοτήσεων
και εγγυήσεων·
πρώτο βήμα
στον τομέα
αυτό θα ήταν
ένα κεντρικό
μητρώο των
ενισχυόμενων
εταιρειών και
φυσικών
προσώπων. Η
Κροατία έχει
δρομολογήσει
τη
μεταρρύθμιση
της δημόσιας
διοίκησης με
σκοπό να
ενισχυθούν οι
διοικητικές
της ικανότητες
και να βελτιωθεί
ο
προσανατολισμός
των δημόσιων
υπηρεσιών στις
ανάγκες των
πολιτών και
των
επιχειρήσεων. Χαμηλή
παραμένει,
ωστόσο, η
ποιότητα της
δημόσιας
διακυβέρνησης,
με ασθενή
συντονισμό στα
διάφορα επίπεδα
διακυβέρνησης,
και
περιορισμένη ή
άκρως τυπολατρική
η προσφυγή σε
τεκμηριωμένη
χάραξη
πολιτικής και
αξιολόγηση. Η
υιοθέτηση της
στρατηγικής
για τη μεταρρύθμιση
της δημόσιας
διοίκησης
αποτελεί βήμα
προς τη σωστή
κατεύθυνση· η
στρατηγική
αυτή θα πρέπει
να εφαρμοστεί
διεξοδικά σε
όλα τα επίπεδα
διακυβέρνησης.
Η πείρα που
αποκτήθηκε
κατά την
εφαρμογή των
προενταξιακών
πόρων
υπογραμμίζει
τις ελλείψεις
από πλευράς
στρατηγικού
προγραμματισμού
και θεσμικής
ικανότητας και
τις αδυναμίες
όσον αφορά την
κατάρτιση
σχεδίων και
την
παρακολούθησή
τους.
18)         Οι
κρατικές ή οι
ελεγχόμενες
από το κράτος
εταιρείες
επηρεάζονται από
την πλημμελή
διακυβέρνηση,
ενώ
διαπιστώνονται
καθυστερήσεις
στην υλοποίηση
της νέας
στρατηγικής
για τη
διαχείριση των
δημόσιων
περιουσιακών
στοιχείων και
επιχειρήσεων.
Επί του
παρόντος, δεν
υφίσταται
ανταγωνιστική
διαδικασία
επιλογής για
τα μέλη των
εποπτικών
συμβουλίων και
τα διοικητικά
στελέχη, ενώ οι
διορισμοί δεν
δημοσιεύονται.
Παρά τη λήψη
μέτρων για τη
βελτίωση του
πλαισίου για
την καταπολέμηση
της διαφθοράς,
απαιτούνται
μεγαλύτερες
προσπάθειες
για την
πρόληψη της
διαφθοράς, σε
όλες τις
βαθμίδες της κυβέρνησης.
Μεταξύ των
βασικών
στοιχείων που
λείπουν σήμερα
από το πλαίσιο
για την
καταπολέμηση
της διαφθοράς
περιλαμβάνονται
οι
αποτελεσματικοί
μηχανισμοί
επαλήθευσης
για
καταστάσεις
σύγκρουσης
συμφερόντων και
η γνωστοποίηση
των
περιουσιακών
στοιχείων των
δημόσιων
λειτουργών,
καθώς και
ειδικές διασφαλίσεις
για τις
εταιρείες
κρατικής
ιδιοκτησίας και
τις εταιρείες
που τελούν υπό
κρατικό
έλεγχο. Οι
εξουσίες
επαλήθευσης
της Επιτροπής
για την επίλυση
των καταστάσεων
σύγκρουσης
συμφερόντων
βασίζονται
στις ικανότητες
και την
προληπτική
δράση άλλων
αρχών. Παρά την
πρόοδο που
έχει σημειωθεί
όσον αφορά την
αύξηση της
διαφάνειας των
διαδικασιών
δημοσίων συμβάσεων,
δεν
χρησιμοποιούνται
συστηματικά τα
εργαλεία
αξιολόγησης
του κινδύνου
και δεν
δίνεται η
δέουσα
προτεραιότητα
στους
ευάλωτους
τομείς. Πρέπει
να ενισχυθεί η
εποπτεία για
την
αποτελεσματική
εφαρμογή των
κανόνων για
τις δημόσιες
συμβάσεις, και
ενόψει της χορήγησης
κονδυλίων της
ΕΕ κατά τα
προσεχή έτη.
19)         Η
ευρέως
διαδεδομένη
εφαρμογή της
προπτωχευτικής
διαδικασίας το
2013 σημείωσε
κάποια
επιτυχία όσον
αφορά προβλήματα
εξυπηρέτησης
χρεών που
αντιμετωπίζουν
εταιρείες στο
πλαίσιο
πολύπλοκων,
δαπανηρών και
μακροχρόνιων
διαδικασιών
πτώχευσης.
Ωστόσο, υπάρχουν
περιθώρια να
ενισχυθεί
σημαντικά το
μέσο αυτό με
την αντιμετώπιση
διάφορων
ελλείψεων,
όπως η
ανεπαρκής αποσαφήνιση
του ρόλου του
κράτους στη
διαδικασία, η ενίσχυση
του ρόλου των
εμπορικών
δικαστηρίων στην
επικύρωση
διεκδικήσεων
και υγιών
σχεδίων αναδιάρθρωσης,
η επέκταση του
πεδίου
εφαρμογής της
διαδικασίας
ώστε να
καθίσταται
δυνατή η
αποτελεσματική
αναδιάρθρωση
πριν ο
οφειλέτης
καταστεί
αφερέγγυος,
καθώς και η
αντιμετώπιση
ανεπαρκειών
στην εφαρμογή
του νόμου. Παρά
τις
μεταρρυθμίσεις
για τη
βελτίωση της
αποτελεσματικότητας
του δικαστικού
συστήματος, οι
δικαστικές
διαδικασίες σε
κατ’ αντιδικία
αστικές,
εμπορικές και
διοικητικές
υποθέσεις
είναι
αδικαιολόγητα
χρονοβόρες,
ιδίως σε πρώτο
βαθμό. Ο φόρτος
εκκρεμών
δικαστικών
υποθέσεων
αυξήθηκε το 2013
και είναι πολύ
υψηλός, ιδίως
όσον αφορά τις
αστικές και
εμπορικές
διαδικασίες.
Απαιτείται
διαρκής
προσπάθεια για
τη δημιουργία
και επιβολή
των ορθών
κινήτρων για
την έγκαιρη
επίλυση των
διαδικασιών
και για την
προώθηση
εξωδικαστικών
διακανονισμών,
ιδίως στην
περίπτωση
μικροδιαφορών,
προκειμένου να
αντιμετωπιστούν
αυτά τα προβλήματα,
διότι
παρεμποδίζουν
την
επιχειρηματική
δραστηριότητα
και μειώνουν
την ικανότητα
της Κροατίας
να προσελκύσει
άμεσες ξένες
επενδύσεις.
20)         Η
συντηρητική
προσέγγιση που
υιοθέτησε η
Εθνική Τράπεζα
της Κροατίας
έναντι του
μακροπροληπτικού
κανονισμού, ιδίως
σε σχέση με τα
επίπεδα των
κεφαλαίων,
σημαίνει ότι
οι τράπεζες
έχουν
αναπτύξει
κάποιο βαθμό ανεκτικότητας
που έχει
αποδειχθεί
χρήσιμος λαμβανομένων
υπόψη των
προκλήσεων που
αντιμετωπίζουν
σήμερα από την ασθενή
οικονομία.
Ωστόσο, με την
είσοδο της
οικονομίας στο
έκτο έτος
ύφεσης και με
την αύξηση των
μη
εξυπηρετούμενων
δανείων,
υπάρχουν
κίνδυνοι όσον
αφορά την
ποιότητα των
στοιχείων
ενεργητικού των
τραπεζών.
Θετικά
αξιολογείται
το γεγονός ότι ορισμένα
χαρτοφυλάκια
των τεσσάρων
μεγαλύτερων
τραπεζών της Κροατίας,
αλλοδαπής
ιδιοκτησίας,
θα καλυφθούν
από την
εξέταση της
ποιότητας των
στοιχείων
ενεργητικού
/τον έλεγχο
φερεγγυότητας
σε ακραίες
καταστάσεις
που θα
διενεργηθεί
στο πλαίσιο
του νέου ενιαίου
εποπτικού μηχανισμού
της ζώνης του
ευρώ. Παρά
ταύτα, από την εξέταση
αποκλείονται
πολλά
σημαντικά από
κροατική
οπτική
χαρτοφυλάκια,
δεδομένου ότι
τα χαρτοφυλάκια
επιλέγονται
βάσει της
συνάφειάς τους
σε επίπεδο
τραπεζικού
ομίλου.
Εξάλλου, η
εξέταση δεν καλύπτει
τράπεζες
μεσαίου και
μικρότερου
μεγέθους, οι
οποίες ενδέχεται
να έχουν
χαμηλότερα
επίπεδα
κεφαλαίων και
στοιχεία
ενεργητικού
κατώτερης
ποιότητας, και
οι οποίες
είναι δυνητικά
σημαντικές για
τη χρηματοπιστωτική
σταθερότητα.
Πέραν της
εξέτασης που
προβλέπεται
στο πλαίσιο
του ενιαίου
εποπτικού
μηχανισμού,
ένας συμπληρωματικός
εποπτικός και
διαγνωστικός
έλεγχος
σχεδιασμένος
ειδικά για το
κροατικό
χρηματοπιστωτικό
σύστημα (και ο
οποίος θα
καλύπτει σημαντικά
χαρτοφυλάκια
κροατικών
θυγατρικών που
δεν
περιλαμβάνονται
στην εξέταση
του ενιαίου
εποπτικού
μηχανισμού,
καθώς και
τράπεζες
μεσαίου και
μικρότερου
μεγέθους) θα
επιτρέψει την
καλύτερη
συνολική
κατανόηση της
κατάταξης των
τραπεζικών
δανείων και
την επάρκεια
των προβλέψεών
τους σχετικά
με ζημίες από
δάνεια.
21)         Στο πλαίσιο
του Ευρωπαϊκού
Εξαμήνου, η
Επιτροπή
προέβη σε
συνολική
ανάλυση της
οικονομικής
πολιτικής της
Κροατίας.
Αξιολόγησε το
πρόγραμμα
σύγκλισης, καθώς
και το εθνικό
πρόγραμμα
μεταρρυθμίσεων.
Έχει λάβει
υπόψη όχι μόνο
τη σημασία
τους για μια
διατηρήσιμη
δημοσιονομική
και
κοινωνικοοικονομική
πολιτική στην
Κροατία, αλλά
και τη
συμμόρφωσή
τους με τους ενωσιακούς
κανόνες και
κατευθύνσεις,
δεδομένης της
ανάγκης
ενδυνάμωσης
της συνολικής
οικονομικής
διακυβέρνησης
της Ευρωπαϊκής
Ένωσης μέσω
της συνεκτίμησης
στοιχείων σε
επίπεδο ΕΕ
κατά τη
διαμόρφωση των
μελλοντικών
εθνικών
αποφάσεων. Οι
συστάσεις της στο πλαίσιο
του Ευρωπαϊκού
Εξαμήνου
αποτυπώνονται
στις συστάσεις
1 έως 8 κατωτέρω.
22)         Βάσει
της παρούσας
αξιολόγησης,
το Συμβούλιο
εξέτασε το
πρόγραμμα
σύγκλισης της
Κροατίας και η
γνώμη του[8]
αποτυπώνεται
ιδίως στη
σύσταση 1
κατωτέρω.
23)         Βάσει
της
εμπεριστατωμένης
επισκόπησης
της Επιτροπής
και της
παρούσας
αξιολόγησης,
το Συμβούλιο
εξέτασε το
εθνικό
πρόγραμμα
μεταρρυθμίσεων
και το
πρόγραμμα
σύγκλισης. Οι
συστάσεις που
απηύθυνε
σύμφωνα με το
άρθρο 6 του
κανονισμού (ΕΕ)
αριθ. 1176/2011
αποτυπώνονται
στις συστάσεις
1 έως 8 κατωτέρω,
ΣΥΝΙΣΤΑ
στην Κροατία
να αναλάβει
δράση κατά την
περίοδο 2014-2015
προκειμένου:
1.           Να
εφαρμόσει
πλήρως τα
δημοσιονομικά
μέτρα που ενέκρινε
για το 2014. Να
ενισχύσει τη
δημοσιονομική
στρατηγική,
προσδιορίζοντας
περαιτέρω τα
εξαγγελθέντα
για το 2015 και το 2016
μέτρα, και
εξετάζοντας το
ενδεχόμενο
λήψης
πρόσθετων
μόνιμων,
ευνοϊκών για
την ανάπτυξη
μέτρων ώστε να
διασφαλισθεί η
διατηρήσιμη
διόρθωση του
υπερβολικού
ελλείμματος
έως το 2016.
Παράλληλα, να διασφαλίσει
την επίτευξη
της
προσπάθειας
διαρθρωτικής
προσαρμογής
όπως
καθορίζεται
στη σύσταση
του Συμβουλίου
στο πλαίσιο
της
διαδικασίας υπερβολικού
ελλείμματος.
Να
ευθυγραμμίσει
τις προβλέψεις
του προγράμματος
με τα πρότυπα
του ευρωπαϊκού
συστήματος
εθνικών και
περιφερειακών
λογαριασμών
και τις
απαιτήσεις του
συμφώνου
Σταθερότητας
και Ανάπτυξης.
Να λάβει μέτρα
για την
ενίσχυση του
ελέγχου των
δαπανών. Έως
τον Μάρτιο του
2015, να προβεί σε
διεξοδική επισκόπηση
των δαπανών. Να
ενισχύσει τη
διαδικασία δημοσιονομικού
προγραμματισμού,
ιδίως με τη
βελτίωση της
ακρίβειας των
μακροοικονομικών
και δημοσιονομικών
προβλέψεων και
την ενίσχυση
του δεσμευτικού
χαρακτήρα των
ανωτάτων ορίων
των ετήσιων
και
μεσοπρόθεσμων
δαπανών, και να
βελτιώσει τον
σχεδιασμό των
δημοσιονομικών
κανόνων. Έως
τον Οκτώβριο
του 2014, να κατοχυρώσει
νομικά τη
νεοσυσταθείσα
επιτροπή δημοσιονομικής
πολιτικής, να
ενισχύσει την
ανεξαρτησία
της από όλες
τις
δημοσιονομικές
αρχές, να διευρύνει
την εντολή της,
κυρίως όσον
αφορά την
παρακολούθηση
όλων των
δημοσιονομικών
κανόνων και
την εκ των προτέρων
και εκ των
υστέρων
αξιολόγηση των
προβλέψεων,
και να
διασφαλίσει τη
διάθεση
επαρκών πόρων.
Με βάση τα
σχέδια που
περιγράφονται
στο εθνικό πρόγραμμα
μεταρρυθμίσεων,
να παρουσιάσει
συγκεκριμένη
στρατηγική
μεταρρύθμισης
της
επαναλαμβανόμενης
φορολόγησης
της ακίνητης
περιουσίας. Να
κινήσει διαδικασία
υποβολής
εκθέσεων και
αναθεώρησης
των φορολογικών
δαπανών. Να
βελτιώσει τη
φορολογική συμμόρφωση,
ιδίως με την
περαιτέρω
ενίσχυση της
αποδοτικότητας
της φορολογικής
διοίκησης· να
υποβάλει
σχετικό σχέδιο
δράσης μέχρι
τα τέλη του 2014.
2.           Να
θεσπίσει
νομοθεσία έως
τον Μάρτιο του 2015
για να επισπευσθεί
η
προγραμματισμένη
εναρμόνιση της
νόμιμης
ηλικίας
συνταξιοδότησης
γυναικών και
ανδρών και να
προχωρήσει η
προβλεπόμενη
αύξηση της
νόμιμης
ηλικίας
συνταξιοδότησης
στα 67 έτη. Να
μειώσει τις
δυνατότητες
πρόωρης συνταξιοδότησης.
Να διασφαλίσει
την επιβολή
αυστηρότερων
αξιολογήσεων
και ελέγχων
των συντάξεων αναπηρίας
και να
επιταχύνει την
ένταξη στο
γενικό
συνταξιοδοτικό
σύστημα των
συντάξεων που
χορηγούνται
βάσει ειδικών
καθεστώτων. Να
ενισχύσει τη
σχέση κόστους/αποτελεσματικότητας
στον τομέα της
υγειονομικής
περίθαλψης,
συμπεριλαμβανομένων
των νοσοκομείων.

3.           Να
θέσει σε
εφαρμογή το
δεύτερο στάδιο
της
μεταρρύθμισης
της εργατικής
νομοθεσίας,
κατόπιν
διαβουλεύσεων
με τους
κοινωνικούς
εταίρους,
κυρίως όσον
αφορά τους
όρους
απολύσεων και
χρόνου
εργασίας, και
με σκοπό την
αποτροπή του
περαιτέρω
κατακερματισμού
της αγοράς
εργασίας,
μεταξύ άλλων
και όσον αφορά
τους νέους, έως
τον Μάρτιο του
2015. Να
αναθεωρήσει το
σύστημα
καθορισμού των
μισθών με
σκοπό την
καλύτερη
ευθυγράμμιση των
εξελίξεων στον
τομέα της
παραγωγικότητας
με τους
μισθολογικούς
όρους. Να
υποβάλει τα
συμπεράσματα της
εν λόγω
επανεξέτασης
μέχρι τα τέλη
του 2014. Να ενισχύσει
την
αποτελεσματικότητα
και την
εμβέλεια των
ενεργητικών
πολιτικών στον
τομέα της
αγοράς εργασίας
μέσω της
ενδυνάμωσης
των
διοικητικών ικανοτήτων
των δημόσιων
υπηρεσιών
απασχόλησης, και
σε περιφερειακό
επίπεδο, και
μέσω της
μεγαλύτερης
κάλυψης των
νέων, των
μακροχρόνια
ανέργων και
των εργαζομένων
μεγαλύτερης
ηλικίας. Να
δώσει
προτεραιότητα σε
δράσεις που
προορίζονται
για τους μη
καταχωρισμένους
νέους και να
κινητοποιήσει
τον ιδιωτικό τομέα
προκειμένου να
προσφέρει
περισσότερες
θέσεις
μαθητείας, σύμφωνα
με τους
στόχους της
«εγγύησης για
τη νεολαία». Να
παρουσιάσει
σχέδια, μέχρι
τα τέλη του 2014,
για την
αντιμετώπιση
της αδήλωτης
εργασίας. Να
εφαρμόσει
μέτρα για τη
βελτίωση της
σύνδεσης της
εκπαίδευσης με
την αγορά
εργασίας και
της ποιότητας
των εκπαιδευτικών
αποτελεσμάτων
μέσω του
εκσυγχρονισμού
των συστημάτων
διαπίστωσης
των
επαγγελματικών
προσόντων, της
θέσπισης
μηχανισμών
διασφάλισης
της ποιότητας
και της
βελτίωσης της
μετάβασης από
την εκπαίδευση
στην εργασία,
κυρίως μέσω
της ενίσχυσης
της επαγγελματικής
εκπαίδευσης
και της
μάθησης στον
χώρο εργασίας.
4.           Να
αναθεωρήσει το
φορολογικό
σύστημα και το
σύστημα
παροχών μέχρι
τα τέλη του 2014,
και να
υποβάλει σχέδιο
δράσης για
καλύτερη
επανενεργοποίηση
των αέργων και
των ανέργων. Να
ενισχύσει την
αποτελεσματικότητα
και τη
διαφάνεια του
συστήματος κοινωνικής
προστασίας με
την περαιτέρω
εξυγίανση των
παροχών, την
ενοποίηση των
κριτηρίων
επιλεξιμότητας
και τη σύνδεση
στοιχείων από
όλα τα σχετικά
επίπεδα και τις
συναφείς
κυβερνητικές
οντότητες σε
μια μονοαπευθυντική
θυρίδα. Να
βελτιώσει την
αποτελεσματικότητα
και επάρκεια
των παροχών
κοινωνικής πρόνοιας
μέσω της
καλύτερης
στόχευσής
τους.
5.           Να
λάβει
περαιτέρω
μέτρα για τη
βελτίωση του
επιχειρηματικού
περιβάλλοντος.
Ειδικότερα,
έως τον Μάρτιο
του 2015, να θέσει
στόχο για
αισθητή μείωση
των
διοικητικών
απαιτήσεων,
συμπεριλαμβανομένων
των
παραφορολογικών
επιβαρύνσεων.
Να
αντιμετωπίσει
το υψηλό
επίπεδο κατακερματισμού
και επικάλυψης
αρμοδιοτήτων
μέσω του
εξορθολογισμού
των
διοικητικών
διαδικασιών
και της αποσαφήνισης
του πλαισίου
λήψης
αποφάσεων και
λογοδοσίας στα
διάφορα
επίπεδα
διακυβέρνησης
και σε επίπεδο
κεντρικής
κυβέρνησης
μεταξύ
υπουργείων και
οργανισμών. Να
βελτιώσει τη
διοικητική
ικανότητα και
τον στρατηγικό
προγραμματισμό
μονάδων
επιφορτισμένων
με τη διαχείριση
των ευρωπαϊκών
διαρθρωτικών
και επενδυτικών
ταμείων και να
τις στελεχώσει
με επαρκές και
μόνιμο
προσωπικό.
6.           Να
παρουσιάσει,
έως τον
Οκτώβριο του 2014,
λεπτομερές σχέδιο
διαχείρισης
της δημόσιας
περιουσίας για
το 2015. Να
διασφαλίσει
ότι οι
εταιρείες που
ελέγχονται από
το δημόσιο
διοικούνται με
διαφάνεια και
υπευθυνότητα,
ειδικότερα να
ενισχύσει τις
απαιτήσεις
όσον αφορά τις
ικανότητες των
μελών των
διοικητικών
και εποπτικών
συμβουλίων που
διορίζονται
από το κράτος
και να
θεσπίσει
δημόσιο μητρώο
διορισμών. Να
ενισχύσει την
πρόληψη της
διαφθοράς στη
δημόσια
διοίκηση και
τις κρατικές
και τις υπό
κρατικό έλεγχο
επιχειρήσεις,
μεταξύ άλλων
μέσω της
αύξησης των
εξουσιών
επαλήθευσης
της επιτροπής
που είναι αρμόδια
για την
επίλυση των
καταστάσεων
σύγκρουσης
συμφερόντων.
Να ενισχύσει
τη διαφάνεια
και αποτελεσματικότητα
των δημοσίων
συμβάσεων σε
κεντρικό και
τοπικό
επίπεδο, καθώς
και την
ικανότητα
παρακολούθησης
της εφαρμογής
και εντοπισμού
των
παρατυπιών.
7.           Μέχρι
τα τέλη του 2014, να
ενισχύσει τον
ρόλο των εμπορικών
δικαστηρίων
στην
παρακολούθηση
της διαφάνειας
και της
νομιμότητας
κατά την
εφαρμογή της εταιρικής
προπτωχευτικής
διαδικασίας.
Να επανεξετάσει
την
υποχρεωτική
δοκιμή
αφερεγγυότητας/έλλειψης
ρευστότητας
για πρόσβαση
στη διαδικασία
προπτωχευτικού
διακανονισμού
και να
απλουστεύσει
τη διαδικασία
αφερεγγυότητας/εκκαθάρισης
ώστε να
μειώσει τη
διάρκειά της.
Να βελτιώσει
την ποιότητα
και την αποτελεσματικότητα
του δικαστικού
συστήματος, ιδίως
παρέχοντας κίνητρα
για την
έγκαιρη
επίλυση
διαδικασιών
για αστικές,
εμπορικές και
διοικητικές
υποθέσεις και
την προσφυγή
σε
εξωδικαστική
επίλυση, ιδίως
για τις
μικροδιαφορές.
8.           Να
συμπληρώσει
τους ελέγχους
ποιότητας των
στοιχείων
ενεργητικού
και τις
προσομοιώσεις
ακραίων
καταστάσεων
της Ευρωπαϊκής
Κεντρικής
Τράπεζας για
το 2014, να προβεί
σε
εμπεριστατωμένο
έλεγχο χαρτοφυλακίου
ειδικά
σχεδιασμένο
για τον
κροατικό
χρηματοπιστωτικό
τομέα, με
έμφαση σε
σημαντικά χαρτοφυλάκια
που δεν
καλύπτονται
από τον έλεγχο της
Ευρωπαϊκής
Κεντρικής
Τράπεζας,
συμπεριλαμβανομένων
των βασικών
τραπεζών
μεσαίου και
μικρού
μεγέθους.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               ΕΕ L 209 της 2.8.1997, σ.
1.
[2]               ΕΕ L 306 της 23.11.2011,
σ. 25.
[3]               C(2014) 412 final.
[4]               P7_TA(2014)0128
και P7_TA(2014)0129.
[5]               C(2013) 800 final.
[6]               C(2013) 790 final.
[7]               SWD(2014) 82 final.
[8]               Δυνάμει
του άρθρου 9
παράγραφος 2
του κανονισμού
(ΕΚ) αριθ.1466/97.


Avis juridique important

|

31975H0366

75/366/ΕΟΚ: Σύσταση του Συμβουλίου της 16ης Ιουνίου 1975 περί των υπηκόων του Μεγάλου Δουκάτου του Λουξεμβούργου οι οποίοι είναι κάτοχοι διπλώματος ιατρικής το οποίο έχει χορηγηθεί από τρίτη χώρα

Επίσημη Εφημερίδα αριθ. L 167 της 30/06/1975 σ. 0020 - 0020 Ελληνική ειδική έκδοση: Κεφάλαιο 06 τόμος 1 σ. 0212  Ισπανική ειδική έκδοση: Κεφάλαιο 06 τόμος 1 σ. 0203  Πορτογαλική ειδική έκδοση : Κεφάλαιο 06 τόμος 1 σ. 0203

ΣΥΣΤΑΣΗ ΤΟΥ ΣΥΜΒΟΥΛΙΟΥ της 16ης Ιουνίου 1975 περί των υπηκόων του Μεγάλου Δουκάτου του Λουξεμβούργου, οι οποίοι είναι κάτοχοι διπλώματος ιατρικής το οποίο έχει χορηγηθεί από τρίτη χώραΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Εγκρίνοντας την οδηγία 75/362/ΕΟΚ(1) περί της αμοιβαίας αναγνωρίσεως των διπλωμάτων, πιστοποιητικών και άλλων τίτλων ιατρικής και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως και του δικαιώματος της ελεύθερης  παροχής υπηρεσιών,  διαπιστώνοντας, ότι η οδηγία αυτή δεν αφορά παρά μόνον τα διπλώματα, πιστοποιητικά και άλλους τίτλους που χορηγούνται σε Κράτος μέλος,  μεριμνώντας εν τούτοις, να λάβει υπ' όψη την ιδιαίτερη κατάσταση των υπηκόων του Λουξεμβούργου, οι οποίοι επειδή δεν υπάρχει στο Μεγάλο Δουκάτο του Λουξεμβούργου πλήρης κύκλος πανεπιστημιακής διδασκαλίας, συνέχισαν τις σπουδές τους σε τρίτη χώρα,  συνιστά στις Κυβερνήσεις των άλλων Κρατών μελών να διευκολύνουν στους υπηκόους του Μεγάλου Δουκάτου του Λουξεμβούργου, που είναι κάτοχοι διπλώματος ανωτάτης εκπαιδευτικής βαθμίδας της ιατρικής, το οποίο έχει χορηγηθεί από τρίτη χώρα, εφ' όσον έχει  αναγνωρισθεί από τον υπουργό Εθνικής Παιδείας, σύμφωνα με το νόμο της 18ης Ιουνίου 1969 περί ανωτάτης εκπαιδεύσεως, και περί αναγνωρίσεως των αλλοδαπών τίτλων και πτυχίων ανωτάτης εκπαιδεύσεως, την ανάληψη και άσκηση των δραστηριοτήτων του ιατρού εντός  της Κοινότητος, αναγνωρίζοντας τα διπλώματα αυτά στην επικράτειά τους, υπό τον όρο ότι τα διπλώματα αυτά θα συνοδεύονται από πιστοποιητικά πρακτικής ασκήσεως, θεωρημένα από τον Υπουργό Δημοσίας Υγείας του Μεγάλου Δουκάτου του Λουξεμβούργου.  Έγινε στο Λουξεμβούργο, στις 16 Ιουνίου 1975.  Για το Συμβούλιο Ο Πρόεδρος R. RYAN  (1) ΕΕ αριθ. Ν 167 της 30.6.1975, σ. 1.


title: Σύσταση του Συμβούλιου, της 18ης Φεβρουαρίου 2014 , για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (όγδοου ΕΤΑ) για το οικονομικό έτος 2012

text:
               29.8.2014

               EL

               Επίσημη Εφημερίδα της Ευρωπαϊκής Ένωσης

               C 289/1

         ΣΫΣΤΑΣΗ ΤΟΥ ΣΥΜΒΟΫΛΙΟΥ
   της 18ης Φεβρουαρίου 2014
   για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (όγδοου ΕΤΑ) για το οικονομικό έτος 2012
   2014/C 289/01
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την τέταρτη σύμβαση ΑΚΕ-ΕΟΚ, που υπεγράφη στο Λομέ στις 15 Δεκεμβρίου 1989 (1) και τροποποιήθηκε με τη συμφωνία που υπεγράφη στον Μαυρίκιο στις 4 Νοεμβρίου 1995 (2),
   Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών συνελθόντων στο πλαίσιο του Συμβουλίου για τη χρηματοδότηση και τη διαχείριση των ενισχύσεων της Κοινότητας εντός του δεύτερου χρηματοδοτικού πρωτοκόλλου της τέταρτης σύμβασης ΑΚΕ-ΕΚ (3) («εσωτερική συμφωνία») με την οποία συστήνεται, μεταξύ άλλων, το όγδοο Ευρωπαϊκό Ταμείο Ανάπτυξης (όγδοο ΕΤΑ), και ιδίως το άρθρο 33 παράγραφος 3,
   Έχοντας υπόψη τον δημοσιονομικό κανονισμό, της 16ης Ιουνίου 1998, εφαρμοστέο στη συνεργασία για τη χρηματοδότηση της ανάπτυξης στο πλαίσιο της τέταρτης σύμβασης ΑΚΕ-ΕΚ (4), και ιδίως τα άρθρα 66 έως 74,
   Αφού εξέτασε τον λογαριασμό διαχείρισης και τον ισολογισμό της λειτουργίας του όγδοου ΕΤΑ, ως είχαν στις 31 Δεκεμβρίου 2012, καθώς και την ετήσια έκθεση του Ελεγκτικού Συνεδρίου σχετικά με τις δραστηριότητες που χρηματοδοτήθηκαν στο πλαίσιο του όγδοου, ένατου και δέκατου Ευρωπαϊκού Ταμείου Ανάπτυξης (ΕΤΑ) (5), για το οικονομικό έτος 2012, μαζί με τις απαντήσεις της Επιτροπής που περιέχονται στην εν λόγω ετήσια έκθεση,
   Εκτιμώντας τα ακόλουθα:

               (1)

               Βάσει του άρθρου 33 παράγραφος 3 της εσωτερικής συμφωνίας, η απαλλαγή από την ευθύνη για τη δημοσιονομική διαχείριση του όγδοου ΕΤΑ παρέχεται στην Επιτροπή από το Ευρωπαϊκό Κοινοβούλιο έπειτα από σύσταση του Συμβουλίου.

               (2)

               Η εκτέλεση των εργασιών του όγδοου ΕΤΑ από την Επιτροπή, κατά το οικονομικό έτος 2011, ήταν στο σύνολό της ικανοποιητική,

         ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του όγδοου ΕΤΑ για το οικονομικό έτος 2012.

      Βρυξέλλες, 18 Φεβρουαρίου 2014.

            Για το Συμβούλιο

            Ο Πρόεδρος

         Γ. ΣΤΟΥΡΝΑΡΑΣ

      (1)  ΕΕ L 229 της 17.8.1991, σ. 3.

      (2)  ΕΕ L 156 της 29.5.1998, σ. 3.

      (3)  ΕΕ L 156 της 29.5.1998, σ. 108.

      (4)  ΕΕ L 191 της 7.7.1998, σ. 53.

      (5)  ΕΕ C 331 της 14.11.2013, σ. 261.